
TEAM Awemainta ta cla pa cuminsa un otro etapa den un 
historia di mas di 19 aña di existencia, y p'e ultimo añanan 
bou un maneho nobo. 


Despues di hiba un maneho mas progestista, AWEMainta ta 
creciendo, na un punto pa kibra e barera di 2000 lector pa 
dia y un promedio di mas di 10 minuut cu e lectornan ta 
keda riba nos webpage pa lesa nos corant. Kisas, pa hopi e 
cifranan aki no ta bisa mucho pero pa nos Team ta nifica cu 
nos ta casi un aña mas adelanta cu nos plan inicial. 


E mundo di notícia na Aruba no ta facil; tin hopi plataforma 
di notica y e compentencia ta duro. 


Mester corda cu tur plataforma ta depende di comercio di 
Aruba pa por sobrevivi y nos tur sa cu despues di COVID 
ainda no ta tur sector ta economicamente stabiel of kisas 
nunca lo bolbe na e nivel di prome cu e pandemia. Cada 
plataforma tin nan mesun estilo y plan p'asina por ta mas 
competitivo. 


AWEMainta sigur tambe ta sigui evoluciona pa duna nos 
lectornan un Noticia mas profesional y completo. 


Na maart 2024 Team AWEMainta a introduci www.AMNEWS. 
online, un website full na Ingles dedica mas bien p'e industria 
turistico na ARUBA y nos hermana islanan. Team AWEMainta 
ademas di tin noticia local y internacional riba AM NEWS, ta 
cambia e pensamento di provee noticia so, pero ta pasa p'e 
mundo nobo pa publica contenido (Content Creation). 


Inmediatamente ta haci un sondeo den diferente demo- 
grafía pa busca kico nan ta buscando den un plataforma cu 
no ta solamente loke nos ta custumba cu ne manera politica 
y suceso. Naturalmente no por laga nan afo pero si mester 
desaroya lo mas posibel. Creacion di contenido ta nifica cu 
mester explora materianan diferente cu tin un balor añadi 
pa nos lectornan. Aunke cu sigur Team AWEMainta no ta e 
prome pa haci esaki nos lo purba di trece nos contenido na 
un manera nobo y diferente p'asina sigui evulociona. 


E siguiente proyecto recien inicia ta AWEMainta.NL cu por lo 
pronto lo sali tur diasabra den AWEMainta. 


Cu nos seccion na Hulandes nos Team tin como meta di 
sigui pusha y hisa e calidad di contenido. Cu apoyo di nos 
lectornan nos lo kier pa fin di 2024 tin un corant completa- 


mente na Hulandes, independiente y riba su mesun website 
www.AWEMainta.nl cual lo bira e di tres plataforma di Team 
AWEMainta. 


Siguiendo desaroyo local y internacional mas y mas tur 
media ta pasa over na e parti visual den comunicacion y 
Team AWEMainta pronto lo tin apoyo di un Team di produc- 
cion p'asina asisti tur nos plataformanan cu e parti visual 
den e mundo di contenido. 


Sigur noticia, deporte y programanan propio, cu analisis 
profundo den tema cu ta biba den nos comunidad. Live 
Streaming ya ta algo necesario pa tur plataforma p'asina 
transmiti tur locual tin sosodiendo na Aruba. 


Consistencia y profecionalismo lo dicta unda nos comun- 
idad lo sigui e desaroyonan aki. Sigur Team AWEMainta lo 
haci lo maximo p'asina tin e confiansa di Aruba pa ta e plat- 
aforma mas sincero y indenpediente. 


Dunando cada bishitante riba nos plataformanan e garantia 
di ta e diferencia den noticia. 


Pa termina Team AWEMainta ta desea di gradici tur nos 
lectornan y nos siguidornan pa e confiansa mustra. 


Team AWEMainta 


Editorial 


E diferencia den noticia 

LUNA Foundation Aruba cu curason kibra a anuncia diado- 
mingo atardi e morto di Khalisee, un mama cacho balente cu 
a sufri abuso y negligencia horibel prome cu a ser rescata. E 
historia di Khalisee a provoca un tormenta di indignacion na 
Aruba y entre e amantenan di animal rond mundo, exigiendo 
responsabilidad y accion di parti di gobierno di Aruba. 


Khalisee a wordo haya na cadena mara na un palo, cu su 
banchi cortando su garganta, causando un herida grave 
y infecta. Su puppies tabata malnutri y herida. Danki na 
un bisiña preocupa y e esfuersonan incansabel di Crijojo 
Trappers Aruba pa liber'e y e miembronan di Luna Foundation 
Aruba pa cuid’e, Khalisee a ricibi atencion medico inmediato 
na Clínica Veterinario Contreras. Mientras su yiunan tabata 
prospera bou di cuido di criansa, Khalisee, desafortunada- 
mente, a sucumbi na e trauma cu a causa na dje. 


E incidente recien di crueldad animal a provoca indignacion 
pa e inaccion di Cuerpo Policial di Aruba, Korps Politie Aruba 
(KPA). A pesar di e evidensia cla di abuso, e rapportnan ta 
indica cu KPA a nenga di tuma un declaracion, citando e falta 
di prueba di intencion. Hopi ta cuestiona e decision aki. Con 
no por considera intencional pa mara un cacho na un palo 
cu un banchi chikito y un cabuya cortico? Por lo menos, e 
acto aki ta un negligencia, cu ta cay bou di e "Ley Canino" di 
Aruba. E ley aki a keda reintroduci recientemente den zomer 
di 2023, pero aparentemente a keda lubida despues. 


E incidente a provoca indignacion mundial, cu persona na 
Merca, Canada y Hulanda recurriendo n'e rednan social pa 
exigi medida di gobierno di Aruba y di KPA. 


Hopi usuario di red social a label Minister Ursel Arends y 
Prome Minister Evelin Wever-Croes, urgiendo nan pa trata 
seriamente e crueldad pa animal y tuma medida concreto pa 
combati esaki. E protesta aki ta pone den evidencia e preo- 
cupacion cu no ta prestando suficiente atencion na bien- 
estar di e animalnan y cu esfuerso pasa, manera e Ley di 
cacho, tabata performativo en bes di sustantivo. 


E revelacion di e supuesto doño di Khalisee, A.G., un politico 
afilia na partido MAS na 2021 y ta empresario den sector di 
event planning y turismo, ta wordo tira cu palo den candela. 
Publico ta exigi pa A.G. duna cuenta pa su accionnan. 


Luna Foundation Aruba y Crijojo Trappers ta enfatisa e 
necesidad di un aplicacion mas estricto di e leynan di bien- 
estar animal di Aruba, particularmente e legislacion "ley di 


Cacho" destina pa proteha e animalnan. Manera a menciona 
anteriormente, e promesa inicial di e campaña ta parce di a 
disparce, y a wordo reemplasa pa inaccion. Hasta e pagina 
di Facebook dedica na e esfuerso aki ta inactivo for di 
september 2023. Esaki mester cambia. 


E historia di Khalisee ta un recordatorio duro di e sufri- 
mento cu e animalnan ta soporta pa motibo di negligencia 
y abuso. Aunke tragicamente su bida a termina trempan, su 
lucha a bira un simbolo poderoso di cambio. E comunidad 
global ta apoya Luna Foundation Aruba, exigiendo husticia 
pa Khalisee y un futuro liber di tanto crueldad. 


AWEMainta a wordo informa cu Fiscal a dicidi di manda 
un orden pa aresta propietario A.G. despues cu e storia di 
Khaleesi a bira viral riba red social. 


Kon bo por yuda? 
Crijojo Trappers a cuminsa un peticion riba Change.org pa 
pone un fin na maltrato di animal y garantisa husticia na 
Aruba. 


Apoya Luna Foundation Aruba y Crijojo Trappers den nan 
lucha continuo contra crueldad animal, door di ofrece bo 
mes como boluntario of comparti bo historia pa lanta consci- 
entisacion. Hunto nos por preveni futuro tragedia manera 
esun di Khalisee. 


Khalisee ta perde e lucha pa sobrevivi provocando 
indignacion contra crueldad animal na Aruba 

DOS caso cu ta tuma luga den ultimo dianan di luna di 
maart, ta ehempel di un falta di maneho adecuado di gobi- 
erno riba tur dos tereno, ya cu en realidad den ambos caso 
por a ripara e falta di un proceso adecuado pa atende cu tur 
envolvi den e dos casonan aki. 


Primeramente dia 23 y despues e dia siguiente 24 di maart, 
autoridad hudicial hunto cu Ministerio Publico a tene algun 
accion caminda nan a pone man riba algun individuo y tambe 
riba cantidad di droga cu tabata den circulacion. 


Entre e detenidonan tin un homber di inicial S. kende prob- 
ablemente ta esun na cabes di e negoshi di bendemento di 
droga y posiblemente tambe benta di arma di candela y loke 
mas ta resulta ta e echo cu apenas e tin algun dia of siman 
cu el a caba di sinta un castigo den KIA. 


Loke aki ta falta ta e echo cu tin varios hoben relativamente 
jong encarcela den KIA, sea pa uzo di arma di candela, pa 
matamento of menasa fuera di lo por ta meti den distri- 
buicion di droga. 


E solo echo cu e persona aki ta bandona KIA y ya den un 
periodo asina cortico el a cuminsa maneha su negoshi ilegal 
aki, ta muestra cu durante di su encarcelacion, el a sigui 
dirigi y hasta organisa su negoshi pa ora cu e bandona 
prizon. 
E persona S. aki no ta unico ya cu tin varios persona cu 
keda cera pa algun tempo pero nan ta sigui y sigui cu mesun 
negoshi ilegal aki sin cu por mira un maneho di gobierno of 
Minister di Husticia pa atende cu e personanan aki durante 
di nan periodo di rehabilitacion. 


Un tempo tabata uza preso pa haci canto di caminda limpi, 
algo cu den e periodo aki tin un necesidad grandi, nan tabata 
haya curso di carpinteria, caminda e presonan por a traha 
cantidad di producto cu nan ta bende y di cual e personanan 


aki mes ta haya algo di e benta aki. 


KIA ta den mal estado, busca un forma pa introduci un 
programa pa esunnan eyden mes wordo encarga cu parti di 
e trabou di mantencion y reparacion caminda nan ta haya un 
entrada na luga cu awo nan ta costando pueblo un barbar- 
idad na gasto. 


HINCAMENTO 
E industria turistico a bira algo grandi awendia y ta rekeri 
otro tipo di ‘standard’ pa esunnan cu kier traha cu e bishi- 
tantenan pero pa varios aña, a reparti permiso di taxi manera 
mangel pa mucha y esaki a crea un situacion caminda no 
tur hende cu a ricibi un permiso pa atende e turistanan, ta 
capaz pa cumpli cu e obligacion aki. 


E caso di hincamento cu a tuma luga den fin di siman na 
aeropuerto, casi den bista di e turistanan, ta confirma cu 
gobierno of tur gobierno cu a parti e permisonan aki, na 
crea un lista di exigencia c’un persona cu kier transporta 
turista, ta rekeri prome cu e haya un permiso. 


E echo cu a duna permiso sin cu esun cu a aplica pa haya e 
permiso aki a pasa den un tipo di screening, ta pone cu ta 
haya e tipo di situacionnan cu a surgi den fin di siman. 


Fuera cu e agresor aki tin cu ricibi un castigo di prizon pa 
herida hende cu arma blanco mester ta un echo cu e lo perde 
su permiso tambe di traha como taxista ya cu no por permiti 
un hende asina agresivo sigui atende cu bishitantenan cu ta 
yega e isla. 
Otorgamento di permiso di taxi a converti pa demasiado 
tempo den un tipo di fabor politico y esey tin cu cambia mas 
pronto posibel caminda no ta sin mas un mandatario por 
otorga un permiso pa atende cu turista, si e persona no a 
wordo someti nan un proceso di screening riba diferente 
aspecto cu e trabou ta rekeri. 


Caso di hincamento y droga muestra 
di falta di maneho di Gobierno 

UN documento cu no tabata publico pero a aparece pa 
algun instante riba e website di ‘kabinetsformatie2023.nl’ 
ta mustra algo sumamente interesante pa loke ta e islanan 
di Caribe Hulandes. 


Segun e documento aki, e partidonan cu ta bay forma parti 
di e coalicion gubernamental nobo di Hulanda, esta PVV, 
NSC, VVD y BBB, lo a yega na e acuerdo cu e parti di Caribe 
Hulandes, lo wordo converti den un asina yama “buitenge- 
wone provincie.” 


Segun e informacion cu a wordo kita despues for di e website, 
ta mustra cu e palabra “buitengewoon” ta nifica mas tanto 
pa mustra bon cla cu pa e parti di provincia Caribense di 
Hulanda, lo conta otro “rechten en plichten” compara cu 
nan rumannan Hulandes Europeo. 


No a duna mucho splicacion riba e asunto aki pero si a 
menciona e echo cu Geert Wilders a sigura su votadonan cu 
e lo deshaci di tanto Corsou, Aruba, Boneiro, Sint Maarten, 
Sint Eustatius y Saba asina cu e bira Prome Minister pero el 
a dicidi di pone e plan ey un banda. 


Ta bisto cu henter e proceso di pidi pordon pa e 
era di sclavitud ningun momento tabatin sincer- 
idad y respet su tras ya cu aki atrobe tin otro set 
di politico Hulandes, cu ta kere cu sin mas nan 
por drenta gobierno y haci cambio fundamental 
na Statuut di Reino Hulandes. 


E tipo di desaroyo aki ta bolbe mustra cu tin 
politiconan Hulandes cu no ta di confía, cu no 
por bira lomba pa nan ya cu nan ta dispuesto na 
haci loke cu nan kier si e paisnan Caribense no 
para fuerte hunto. 


Ta ridiculo cu mientras cu e isla di Boneiro, Saba 
y Sint Estatius ya ta provincia di Hulanda, awo 
ta wordo confronta cu e pensamento aki cu e 
partnernan di coalicion a dicidi di pone den nan 
programa di partido sin mas. 


Wilders cu kier bira Prome Minister pero lo no 
bira, ta otro loco cu lo a manda un alerta pa su 
amigonan riba e islanan corupto den Caribe, cu 
su plan di saca e islanan aki for di Reino Hulandes, 


por lo pronto lo ta den ‘ijskast’ pero esey no ta nifica cu lo 
ta pa semper. 


Gobierno Hulandes kier converti Caribe 
Hulandes den “provincie” 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 

DIASABRA, 30 di maart, poco pasa di 4’or 
atardi Central di Polis ta dirigi patruya di Noord, 
ambulance y departamento di Trafico cu maximo 
urgencia pa un accidente pisa na altura di e 
supermercado NG y e restaurant Yen Yen situa 
na Kamay. 


Na yegada di e prome unidad ta mira dos auto 
envolvi den e accident. Un auto marca Nissan, 
modelo Almera colo shinishi numera A-24490 
y un Honda, modelo CRV, colo cora numera 
A-52927. 


Lamentabelmente mucho mas ambulance no por 
a haci p'e chauffeur envolvi den e accident. 


Pa 5’or di atardi Dr. Texier a constata morto di e 
cabayero Marco Marceliano Tromp, naci na Aruba 
dia 17 juni 1943 di 80 aña di edad. 


Slachtofferhulp, BFTO, specialista di trafico 
tambe a bin n'e sitio di accidente pa haci nan 
investigacion y brinda sosten. 


Esaki a bira e di tres morto den trafico pa aña 
2024. Un mensahe pa tur automobilista pa 
maneha trankil, comporta y sigui regla di trafico. 


Cuerpo Policial Aruba y tambe AweMainta ta 
manda palabra di condolencia pa e famia di e 
fayecido. 

Accidente tragico na Noord 


Marco Marceliano Tromp a bira 
di tres morto den trafico pa 2024 

DIAHUEBS marduga, algo pasa di 3'or, polis y 
brandweer a bay na altura di veld di Britannia, 
caminda un truck di towing tabata na candela. 


Segun cu tin di compronde, a para e truck tres 
ora prome den cura y tur cos tabata mustra bon. 
Sinembargo no por saca afo kico por tabata e 
causa cu e truck a cende candela. 


N'e sitio, unidad di bombero a paga e candela. 
Mientrastanto polis a pidi asistencia di BFTO 
p'asina haci su investigacion pa mira si e candela 
aki por tabata algo intencional of lo por tabatin 
un ke otro corto circuito. 


❖ 

Truck di towing na candela na Veld di Britannia 

POLITICA ta algo serio y tin mester di hende politico 
serio p'asina pueblo por sigura su mes cu maneho 
general di e pais, ta den man di hende serio y no den 
man di un grupo cu no ta respeta e posicion cu e politi- 
conan mester tin. 


Den e mundo moderno di awendia tin hopi desaroyo 
cu a cambia di un dia pa otro, sea pa miho of pa pio 
pero den gobernacion di un pais, tanto e seriedad como 
capacidad di e politiconan, por trece hopi desbalansa 
den gobernacion di e pais aki. 


Ta un echo palpabel, cu for di 2021, pais Aruba ta wordo 
goberna pa un coalicion di MEP y RAIZ caminda sin kita 
y sin pone, ta e partido mas grandi den e coalicion, ta 
esun kico ta pasa, ki ora algo tin cu pasa y si realmente 
algo lo por pasa. 


Ta loke partido MEP dicidi ta pasa y a keda confirma cu 
cualkier posicion “duro” cu e dos miembronan di frac- 
cion di RAIZ asumi den Parlamento, na final di cuenta 
e posicion no a bal algo drechi ya cu fraccion blanco 
nunca a bringa pa loke nan a kere aden. 


Tur e postura fuerte cu RAIZ a demostra durante di 
proceso electoral na 2021 y algun punto cu nan a 
confirma dilanti pueblo cu nan lo bringa duro pa e visi- 
onnan aki, a bay perdi ya cu realmente e peso politico di 
e partido blanco, no tabatin e peso pa sostene su mes 
den un eventual posicion den banki di oposicion. 


RAIZ a dicidi di tuma un posicion supuestamente 
“fuerte” contra di partido MEP pa loke ta regarda trata- 
mento di e ley di e personanan di mesun sexo cu kier 
casa oficialmente cu otro y entre otro Raymicheline 
Raymond a hasta yega asina leu na pone un di tanti- 


simo “ultimatum” contra existencia di e coalicion geel- 
blanco aki pero manera tur e posicionnan cu nan a tuma 
anteriormente caba, a bin caba na ‘aroz con coco.’ 
E ultimo ultimatum di fraccion di RAIZ tabata carga e 
fecha ‘valido’ te cu fin di maart pero e luna a pasa bay, 
april a habri y Presidente di Parlamento, Edgard Vrolijk, 
a bolbe duna les politico na tanto Raymond como su 
fraccion cu cos no ta bay manera cu nan kier. 


Presidente Vrolijk den deliberacion cu fraccion di MEP a 
dicidi conforme e argumentonan disponibel, a informa 
cu e reunion riba e asunto di matrimonio di hende di 
mesun sexo, ta programa pa tuma luga dia 8 di mei 
venidero cu ainda e comision di parlamento encarga cu 
e asunto aki, ainda tin discusion pa hiba cu varios grupo 
den comunidad. 


Pues loke tabata un “ultimatum” di Parlamentario 
Raymond, a wordo converti den un “bay sinta warda” 
caminda e propio parlamentario aki den declaracion 
duna na prensa, claramente a mustra riba e wega cu ta 
tumando luga cu su persona y su fraccion bisando entre 
otro: “ta di spera cu tin quorum” pa e reunion aki dia 8 
di mei. 


E duda cu lo tin quorum e fecha menciona pa e reunion 
bay door, ta sinta na e echo cu tanto den seno di frac- 
cion di MEP tin varios miembro cu no ta sostene e ley 
aki, cu den pasado a fiha un posicion fuerte contra di 
e intencion aki y den propio seno di gabinete Wever 
-Croes II, tampoco tin un sosten amplio pa introduc- 
cion di e ley aki. 


Pues for di awo caba Parlamentario Raymond a expresa 
su duda grandi si e reunion aki realmente lo tuma luga y 
si lo logra forma quorum pa esaki tuma luga mirando e 
division grandi cu tin den diferente organisacion social 
den comunidad tocante e ley aki. 


AWEMainta ta anticipa cu den proximo cinco siman y 
mey cu tin te cu fecha di e reunion aki, varios activ- 
idad politico lo tuma luga, principalmente den seno di 
Gabinete Wever Croes II, ya cu e conflicto aki, a pesar 
cu fraccion di MEP kier “sus” cos, el a percura pa un 
sentimento di traicion y rabia den e dos fraccionnan cu 
ta sostene gobierno. 


Ministro encarga cu Turismo & Salubridad ta anuncia cu entrante 03 april 2024 
durante 14 dia lo tin oportunidad pa un y tur tuma conocemento na Departamento 
di Legislacion y Asunto Huridico, Schotlandstraat 53, di un peticion cu a ser 
haci pa obtene un grossiersvergunning pa e parcela na Bushiri 35-D, Unit 1. 
E permiso aki ta concerni benta di bebida sterki por mayor y pa consumo unica- 
mente otro caminda cu den e parcela. Den e periodo aki tur hende por expresa 
por escrito nan desacuerdo contra dunamento di e permisonan menciona, dirigi 
na e Ministro encarga cu Turismo & Salubridad via intermediacion di Director di 
Departamento di Legislacion y Asunto Huridico, Schotlandstraat 53. 


Tin sentimento di traicion entre e fraccionnan 


Gabinete Wever-Croes a bira un 
gobierno di “Mens Erger Je Niet” 

RIBA Diamars 7 di Mei, 2024 Fundacion F.A.D.A cu aporte di 
Aruba Bank y Piso Tres lo organisa pa prome biaha un confer- 
encia educativo ‘Mind Matters Conference’, un conferencia riba e 
topico di Salud Mental. Cu e conferencia aki, F.A.D.A kier ofrece 
e comunidad di Aruba e oportunidad di atende un evento unda 
cu oradonan local y internacional lo presenta topiconan di actu- 
alidad pa cu bienestar di Salud Mental. 


F.A.D.A, Fundacion Anti Droga Aruba, ta traha ariba e tereno di 
prevencion y conscientisacion. Nan mision ta pa lanta y lidera 
un comunidad saludabel den e prevencion di e uzo y abuso di 
diferente substancia y promove e bienestar di salud mental y pa 
apoya y educa e hobennan, nan famia y e comunidad pa preveni 
e uzo di droga legal of ilegal.  Desde 2022 FADA ta enfocando 
su mes mas riba salud mental, y recientemente a lansa su tarea 
mas nobo cu ta enfoca riba prevencion di desbalanse cu Salud 
Mental a lanta diferente Jingle, Video, Campaña y contento di por 
menciona cu awe nan ta lansa nos prome conferencia di Salud 
Mental Aki na Aruba.  


E obhetivo di e conferencia ta pa provee comunidad henter en 
special mayor(nan), educador(nan), entrenado(nan), dunado di 
trabou y empleado informacion riba Salud Mental, un topico taboo 
den nos comunidad pero uno sumamente importante y necesario.  
Un conferencia cu orado local y internacional lo provee diferente 
“tools” y informacion importante basa riba nan estudio y expe- 
riencia. E anochi lo wordo guia p’e moderador, Mingli Chung, un 
hoben dinamico, entrepreneur den e ramo di “Trauma Informed 
Leadership & Business Coaching”. Su experiencia riba e tereno di 
ta trauma sigur lo yuda trece pregunta y splicacion clave durante 
e anochi aki.  


Como Orador Local nos tin Dorilis Werleman, psicologo y director 
di Psycoach. Como orador Internacional, biniendo for di Boneiro 
tin Dekorandus, Marcelino Mauricio.  


E Conferencia lo tuma luga Diamars, 7 di mei na Cas di Cultura. 
Conferencia lo ta di 6PM pa 9PM. For di 5PM porta lo habri unda 
tambe por probecha di tur e informacion boothnan. Ta asina cu 
prome y despues di Conferencia lo tin diferente compania, organ- 
isacion y instancia nan presente den e foyer, e asina yama “Mind 
Matters Info Foyer” pa asina brinda tur presente cu informacion 
valioso, tipo di servicio, actividad y hasta specials.  


Pa ticket lo por cumpra via Pay.aw, of personal na FADA of Cas 
di Cultura na balor di 35 florin.  Cu e conferencia aki, e organisa- 
donan kier ofrece e comunidad di Aruba, e oportunidad di atende 
e prome conferencia di Salud Mental, Mental Health organisa pa 
F.A.D.A hunto cu Aruba Bank. Un evento unda cu oradornan local 
y internacional lo presenta topiconan di actualidad pa cu e bien- 
estar di Salud Mental! A bira ora Aruba!  


Organisa pa FADA hunto cu Aruba Bank y Piso Tres 


Conferencia educativo ‘Mind Matters’ lo ta dia 7 di mei 


Diamars, 2 April 2024 
SALUD 
10 
AWEMainta 


BO a yega di puntra bo mes con e 
cuminda riba bo tayo por ta influ- 
enciando bo estado di animo y salud 
mental? 
Si t’asina, mantene bo curiosidad culi- 
nario pasobra nos ta bay cuminsa cu 
un biahe pa explora e relacion intrig- 
ante entre nos escogencia di cuminda 
y nos salud mental. 


Nutricion pa capacidad intelectual 
Imagina bo celebro manera un orkesta 
compleho y e nutrientenan, manera 
acido vet omega-3, vitamina y mineral, 
manera e dirigentenan. Nan ta esunnan 
cu ta orkestra e neurotransmisornan, e 
mensaheronan cu ta afecta e estado 
di animo y e habilidadnan cognitivo. 
Comiendo cuminda yen di e nutrien- 
tenan aki ta mescos cu duna bo celebro 
un ‘standing ovation’. 


E conexion Intestino-Celebro: 
Un caya di dos direccion 
Bo tabata sa cu tin un autostrada di 
comunicacion entre bo intestino y bo 
celebro? E ta yama e axis intestino- 
celebro, y ta un caminda fascinante 
di dos sentido. Loke bo ta come por 
mehora of empeora bo estado di animo. 
Imagina nutri un microbioma intestinal 
prospero cu cuminda rico den fibra y 
probioticonan; ta manera sintonisa bo 
radio mental preferi cu ta haci bo sinti 
bon. 


Acto di balansa: 
Entre sanger y emocion 
Bo a yega di nota con bo energia y 
estado di animo por alterna manera un 
pendulum? Esaki ta hopi biaha debi na e 
fluctuacion di nivel di sucu den sanger, 
na unda cu dieta ta hunga un rol prin- 
cipal. Dieta rico den sucu y cuminda 
procesa por cambia bo emocionnan 
den un cuarentena di iritabilidad y 
fatiga. 


Inflamacion: E intruso silencioso 
Un inflamacion por causa daño na bo 
bienestar mental. Un inflamacion por 
manifesta su mes ora cu bo dieta ta 
yena cu cuminda procesa, sucu y vet 
no saludabel. 
Investigacion ta sugeri cu esaki por 
hasta influencia depresion y ansiedad. 
Evitando alimento cu ta desencadena 
inflamacion ta manera construi un 
fortaleza rond di bo salud mental. 


Probiotico y prebiotico: 
E heroenan di salud intestinal 
E probioticonan y e prebioticonan ta 
wordo haya den producto manera 
yoghurt, sourkrout y fibra selecta y ta 
e heroenan di salud intestinal. Fuera di 
esaki, un investigacion emergente ta 
sugeri cu nan por t’e actornan vital den 
e propagacion di salud mental. 


Nabegando alergia y 
sensibilidad alimentario 
Den e mundo di exploracion nutritivo, 
alergia y intolerancia alimentario ta 
teritorio poco explora. 
Pa algun hende, e enigmanan culinario 
aki por bira tormenta emocional cu por 
afecta nan salud mental. 
Identifica y maneha e peculiaridadnan 
dietetico aki ta manera haya e teso- 
ronan scondi for di bo serenidad 
mental. 


E Zen cu yama alimentacion 
consciente 
Awo, laga nos sumergi den e Zen di 
alimentacion consciente. Imagina bo 
mes saboreando cada cuminda manera 
un experiencia delibera. E ta manera un 
superpoder secreto cu ta reduci stress 
y transforma bo relacion cu cuminda, 
creando ola di positividad den bo bien- 
estar mental. 


E abismo di desorden alimentario 
Mas nos drenta den e laberinto nutri- 
cional, mas nos ta topa cu e abismo 
di trastorno alimentario, adversario 
compleho di salud mental. Anorexia 
nervosa, bulimia, trastorno di come; 
tur ta conecta cu nos relacion cu 
cuminda. Pa surpasa e retonan aki ta 
rekeri sosten y atencion specialisa. 


Cuminda como cultura y conexion 
Cuminda no ta solamente sustento; 
e ta cultura, conexion y celebracion. 
Comparti cuminda cu bo sernan keri 
y disfruta di e tradicionnan culinario 
precioso por pinta un tapijt bunita di 
goso y vibracion positivo riba bo salud 
mental. 


Conclusion: E Interconexion epico 
di cuminda y mente 
Finalmente, e historia di cuminda y 
salud mental ta un historia di comple- 
hidad y profundidad. Mientras cu un 
dieta balansa cu ta alimenta salud 
intestinal y controla inflamacion ta un 
faro pa harmonia mental, corda cu e 
biahe di cada persona ta unico. Salud 
mental ta un fusion di genetica, medio 
ambiente y estilo di bida. P’esey, busca 
guia di experto den cuido medico y 
dietista, kendenan por yuda bo traha 
un relacion harmonico cu cuminda, 
cua por hiba bo na un bida yen di forsa 
mental resiliente y goso ilimita. 


S A L U D 


Nutri bo mente 


E fascinante conexion entre cuminda y bienestar mental 

We Are 


Join Our Award-Winning Team 


#1 TOP HOTEL IN THE CARIBBEAN 
#18 TOP HOTELS IN THE WORLD ON TRIPADVISOR 
THE FIRST CARBON NEUTRAL RESORT IN THE CARIBBEAN 
HIRING 


OPEN POSITIONS 


APPLY ONLINE AT: WWW.BUCUTI.COM/CAREERS 


BEACH ATTENDANT 


BENEFITS 


ATTRACTIVE SALARIES WITH BONUS OPPORTUNITIES 
5-DAY WORKWEEK (40-HOURS A WEEK) 
WITH UP TO 27 VACATION DAYS BASED ON YEARS OF SERVICE 
GYM MEMBERSHIP WITH BODYZONE AND CUTS & CURVES 
+ LIFE AND HEALTH INSURANCES 
SAVINGS & LOAN PROGRAM, EMPLOYEE DISCOUNTS 


HOST/HOSTESS (AM/PM) 


ROOM ATTENDANT 


HOUSEMAN 


IT SPECIALIST 


DOORMEN / DOOR LADY PART TIME 


ARUBA International Regatta lo tuma luga 
riba diabierna 28 di juni te cu 30 di juni na 
Surfside Beach. Un evento cu sigur hopi 
amante di lama y di nabegacion ta anticipa, 
sigui pa dos dia di careda riba diasabra 29 di 
juni cual lo bira e prome dia, y diadomingo 30 
di juni e di dos dia di careda. 


Regatta ta tumando luga un poco mas trempan 
e aña aki pa coresponde cu e final di e aña 
escolar, asina dunando espacio pa hobennan 
cu ta nabega participa den e comienso di nan 
vacacion di scol. 
E localidad di Regatta Village a wordo movi 
pa e beach dilanti di Neptali Henriquez Park. 
E segmento ey di e beach ta hopi apropia pa 
loke ta e evento, cu amplio parkeo. 
Regatta ta invita tur nabegado for di Corsou, 
Boneiro y otro islanan pa participa den cual- 
kier di e categorianan di Optimist Youth, F11 
Youth, Beachcats, Sunfish, Laser, Race Class I 
(Yachts), Cruising Class (Yachts), Live Aboard 
Class (Yachts), Multihull (Yachts), y Miniature 
Boats. 


Pa mas informacion: 
https://www.facebook.com/arubaregatta/ 
https://aruba-regatta.org/ 
https://www.instagram.com/arubainterna- 
tionalregatta/ 


D E P O R T E 


deporte@awemainta.com 


Na caminda pa Aruba International Regatta 2024 

SIMAN pasa aki a sali un delegacion di landado 
pa representa Aruba na Carifta games, Bahamas 
2024. 


Den e seleccion aki, Giants Aquatics ta conta 
cu cuater landado, esta: Avi Tromp, Luis Mario 
Arends, Xylan Anthony y Inald Fernandes Perna. 


Hunto cu nan demas coleganan nan lo competi e 
desde 30 di maart pa 2 di April. 


Giants Aquatics ta desea tur e atletanan di selec- 
cion di natacion, specialmente su cuater landa- 
donan, hopi exito! Giants swimmers, stand tall! 


Cuater landado di Giants representando Aruba na Carifta 2024 

45% 
OFF 


V I A S T I M A M I S T E R I L I S A M I ' S W E B S I T E & 
S A V E U P T O 4 5 % O F F Y O U R P E T ’ S 
S T E R I L I Z A T I O N C O S T S P L U S G E T A F R E E 
M I C R O C H I P ! 


FREE 
MICROCHIP 
FREE 
MICROCHIP 


sign up now 


DEN un carta manda n’e presidente di e Comision Fiho pa Asunto 
Hudicial, Integracion y Peticion, sr. Alvin Molina, miembro di frac- 
cion di MAS, Parlamentario Aquannette Gunn, a haci un peticion 
pa e yama un reunion cu e presidente di Conseho Electoral, mr. 
dr. Monica Kock, p’asina e duna un splicacion riba e cambio den 


e ley electoral di Aruba. 


El a splica den e carta cu durante e reunion di dia 19 di maart 
ultimo, e director di Registro Civil y Censo mr. Sharyn Luydens, 
a indica cu en realidad t’e Conseho Electoral ta esun cu mester 
duna un splicacion detaya n’e Comision Fiho pa Asunto Hudicial, 
Integracion y Peticion riba e Landsverordening p’e modificacion 
di e Kiesverordening, esta e Ley Electoral, pa garantisa privac- 
idad personal di e votadonan y pa promove un fluho eficiente di 
eleccion y e posibel consecuencia y implicacion di esaki. 


P’e motibo aki, Parlamentario Gunn ta haci e peticion na e pres- 
idente di e comision fiho pa pa yama un reunion mas pronto 
posibel cu mr. dr. Kock. Como presidente di e Conseho Electoral, 
e ta e persona adecua pa duna un splicacion amplio n’e comision 
fiho tocante e topico aki. 


Parlamentario Aquannette Gunn (MAS): 


Peticion pa adkiri informacion riba cambio den ley electoral di Aruba 

MI tin e conviccion cu tempo cu partido MEP a compila e famoso 
rapport ‘Feestvierend ten ondergaan’, siguramente nan a haci’e 
esaki cu vision pa nan mes un futuro ora cu a base di engaño 
y manipulacion logra drenta gobernacion. P’esakinan si MEP ta 
campeon di visualisa futuro. Door di malgastamento di placa di 
pueblo na biahamento sin ningun escrúpulo y sin tene considera- 
cion kico pueblo en general, principalmente nos pensionadonan, 
ta pasando y bibando aden, nos Aruba ta confrontando actual- 
mente cu un Aruba sushi nunca bisto. 


Awa “sushi” contamina a bira un fenomeno cu awor ta casi tur 
parti di Aruba ta wordo confronta cu ne. Nos isla ta parce cu tin 
un volcan cla pa irumpi, pero no cu lava manera volcan nan na 
otro parti di mundo cu ta spuit “lava”, pero un volcan cla pa spuit 
awa sushi di pos. Sin menciona e gran cantidad di sushinan di 
casnan residencial cu ta wordo benta clandestinamente den nos 
mondinan ful rond di Aruba. 


Tur esakinan a consecuencia di un ego di un minister cu kier 
resalta cu e si tin e curashi di a cera dump na parkientenbos 
sin tene cuenta cu e consecuencia desastroso di esaki pa cu nos 
comunidad en general. Enbes di a haci un estudio responsabel y 
haci esaki gradualmente, a djis core cera dump y pa despues haci 
propaganda y gaba cu su decision descabeya. Sigur mi tin comp- 
rension pa esnan cu ta residencia den e bisindario di e dump na 
parkientebos, principalmente ora ta deshaci di sushinan toxico. 
Pakico no a tuma un decision pa sikiera prohibi e sushinan toxico 
menciona entre otro y laga espacio pa pueblo por sigui tira su 


sushinan residencial cu ta por ehempel matanan, piedranan etc. 
Laga e productonan toxico pa companianan experto cu tin e 
manera o experticio pa deshaci di e sushinan aki. Logicamente 
cu un control riguroso na dump pa verifica cu sushinan, desper- 
dicionan toxico no wordo deposita eynan. 


Mi no ta un experto riba e materia aki pero un persona cu poco 
sentido comun sigur lo no a bay haci manera e minister aki cu 
ta kere cu e lo ta e sabelotodo y enbes di trece un solucion, a 
empeora e situacion di sushedad mas aun aki. Keto bay tin 
reclamo di candela entre otro na dump na parkietenbos. Kiermen 
e problema na dump no a wordo soluciona y pa colmo a hiba e 
problemanan aki tambe den barionan, mondinan di nos Aruba. 


Esaki ta ora bo tin nobatonan cu kier resalta y ta tuma decisi- 
onnan descabeya sin importa e consecuencia di esakinan. Aki 
mi ta culpa e gobierno en general tambe pasobra con bo ta laga 
un nobato haci y deshaci na su antoho pasobra e ta yuda bo 
como gobierno pa keda den poder? y asina ta sigui derecho y 
malgasta placa di nos pueblo pagado di belasting na gran escala 
y sin miedo, manera e lema cu nan mes a inventa den campaña 
anterior. 


Kiermen sin miedo. Pueblo por wel di sufri pero ta nos ta manda 
y pueblo mester keda keto. Atrobe mi kier a accentua cu e prob- 
lemanan di awa sushi, Bubali plas, sushedadnan/ desperdicionan 
na gran escala tur parti riba nos isla no ta un hecho pa haci 
politica, pero mester enfrenta e asunto aki cu seriedad y respon- 
sabilidad prome cu esaki sali completamente for di man, si e no a 
sali caba en todo caso. 


Mester stop cu gastamento di placa di pueblo na biahamento y 
bin cu solucion prome cu ta laat. Terminando mi ta cita un famoso 
dicho: ‘No existe animal en el mundo mas peligroso que un igno- 
rante con poder’! 


Juni Croes(AVP): 


Sinonimonan di e coalicion MEP-RAIZ: Medida, un Aruba 
sushi, gastamento di placa na biahamento y fiesta! 

DEN e ultimo tempo e compromiso di RAIZ pa 
democracia y inclusividad a bin ta resalta ora 
ta trata e topico di matrimonio entre pareha 
di mesun sexo. Como plataforma politico, 
RAIZ cu principionan di igualdad a nabega 
e proceso democratico cu un meta claro; 
trece e discusion di ley di matrimonio entre 
pareha di mesun sexo den centro di debate di 
Parlamento. 


Dia 22 di februari ultimo, parlamentari- 
onan di RAIZ, Misha Raymond y Raymond 
Kamperveen a manda un carta na Presidente 
di Parlamento pa pidi pa un fecha. Diaranson 
27 di maart 2024, Presidente di Parlamento di 
Aruba a confirma e fecha 8 di mei 2024 unda 
Parlamento lo ricibi e oportunidad demo- 
cratico pa vota riba e ley.  


RAIZ ta respeta estado di derecho y a laga 
espacio pa Hoge Raad tambe duna nan 
opinion. Pero e propio Hoge Raad tambe ta 
compronde cu ley di nos pais ta wordo traha pa 
representantenan di Pueblo. Esey ta trabou di 
Parlamento. RAIZ a duna democracia espacio 
y awor tin un fecha fiho pa atende cu e ley aki 
y tin tur speransa cu den un debate sano y 
democratico e balornan di igualdad y inclusiv- 
idad lo sobresali. 


Ta importante pa remarca cu Hoge Raad a 


Proceso democratico ta sigui 


Ley di matrimonio entre pareha di mesun sexo lo wordo trata 8 di mei 2024 


stipula e fecha di 31 di mei 2024 como e dia cu e decision final di casa- 
cion lo wordo anuncia. No obstante, RAIZ lo sigui defende y argumenta 
nos sosten pa e ley y su meta na un forma responsabel y cu respet pa otro. 
No tin obstaculonan cu lo cambia RAIZ su determinacion y compromiso pa 
cumpli cu proceduranan democratico pa derecho humano. 


RAIZ ta keda para pa respet mutuo y igualdad entre tur nos hendenan. 

DEN un carta manda pa presidente di 
Parlamento, mr. Edgard Vrolijk, miembro 
di fraccion di MAS, Parlamentario 
Aquannette Gunn a mustra director di 
ATA a entrega un rapport riba investig- 
acion cu nan a haci riba e plantanan 
di purificacion di awa na Aruba, esta e 
RWZI tanto na Parkietenbos como na 
Bubali. 


Dia 26 di januari ultimo, ATA a entrega e 
resultado di nan investigacion na tanto 
Minister di Turismo y Salud Publico, 
Dangui Oduber,, como e Minister di 
Transporte, Integridad, Naturalesa y 
Adulto Mayor, Ursell Arends. Mirando 
cu ATA ta cay bao di e Ministerio di 
Turismo, Parlamentario Gunn a opta 
pa pidi e Minister di Turismo y Salud 


Publico, pa suministra e rapport aki na 
Parlamento. 


Segun Parlamentario Gunn, a haci 
e peticion aki tanto riba dia 21 di 
februari como dia 14 di maart ultimo 
na Minister Oduber. Sinembargo, e 
minister no a duna e debido atencion 
te cu dia di awe. 


P’e motibo aki mes, Parlamentario 
Gunn a dicidi di dirigi e mesun peti- 
cion aki na Minister Ursell Arrends y 
teniendo na cuenta cu e cartera di 
Integridad, Parlamentario Gunn ta di 
opinion cu e mandatario no mester tin 
obhecion pa comparti dicho rapport 
aki cu Parlamento. 


E Parlamentario ta spera cu e rapport 
aki di investigacion haci pa ATA wordo 
comparti cu Staten, p’asina nan tin un 
miho bista di loke ta sosodiendo cu e 
plantanan. 


Parlamentario Aquannette Gunn (MAS): 


Despues di negligencia di Minister Dangui Oduber: A pidi Minister 
Ursell Arends comparti rapport di RWZI traha pa ATA cu Parlamento 

DEN un serie di bishita n'e misanan rond Aruba, ex-Prome 
Minister di Aruba, Mike Eman y su casa, Doina Eman, a enfoca 
nan devocion na idealismo y compasion durante e celebra- 
cion di Diadomingo di Resurreccion. Mike y Doina a comparti 
cu e muchanan regalo di cariño compaña cu un mensahe di 
amor y empatía. 


Memey di e solemnidad di e misa de Pasco Grandi, Mike y 
Doina Eman a mustra nan cariño pa e muchanan y alabes 
accentua e importancia di altruismo y convivencia den nos 
sociedad. 


Nan gesto ta bisa hopi di nan vision pa un sociedad mas 
caritativo y compasivo y un sociedad inclusivo. Ademas, nan 
a tene n'e oportunidad pa pidi oracion pa un gran amigo 
Haitiano cu ta luchando cu un estado di salud crítico. E amigo 
aki ta bon conoci y aprecia den comunidad como Daquin. 


Eman su presencia a wordo ricibi cu admiracion y aprecio 
di parti di e muchanan, e mayornan y e pastoornan cu a 
tuma un momento pa bendiciona e pareha y reconoce nan 
pasion continuo pa trece alegria pa e muchanan y pa apoya 
e comunidad Haitiano durante e celebracionnan importante 


manera Pasco y Semana Santa. 


E lider politico a comparti cu e presentenan den misa “cu 
Pasco Grandi ta un temporada pa reflexiona, renoba y 
comparti amor cu esunnan menos fortuna. Doina cu mi ta 
honra pa por contribui na e alegría di e ocasion y amplia nos 
mas sincero apoyo pa nos amigonan. Hunto nos por crea un 
futuro más briyante pa tur." 


Como defensor di idealismo y compasion, Mike y Doina 
Eman lo continua comparti e spirito berdadero di Pasco, 
enfocando e poder di empatia y solidaridad pa construi un 
miho mañan. 


Mike y Doina ta enfoca idealismo riba Pasco Grandi 

UN “bon” gobernacion ta traha segun un vision di loke kier 
logra den futuro y tambe lo percura pa sigui cu e maneho 
realistico y aproba pa Parlamento di e gobierno anterior. 
Mescos cu e gobierno anterior a keda demostra cu e gobi- 
erno actual no tin un vision y tambe ta ehecuta un maneho 
basa riba mentira y incumplimento. 


Pa mas di 14 aña Aruba a wordo goberna sin pia ni cabes, 
cu ta e motibo principal tambe pa pobresa a sigui aumenta 
riba nos Isla y cu nos a perde mas autonomia. Gobierno kier 
laga nos kere sinembargo cu e caminda nos dilanti lo bay ta 
briyante, ya cu institutonan manera S&P, Fitch y hasta CAft ta 
elogia e recuperacion financiero. Pero dicon anto gobierno a 
laga sa di lo ehecuta un maneho unda lo "cremencha", anto 
den e presupuesto pa yuda esunnan mas vulnerabel den nos 
sociedad? 


Si Banco Central tin rason, mas di 50% di nos pueblo ta 
biba den un situacion financiero precario. Pues e cantidad 
di esunnan vulnerabel lo ta hopi. Y e "garnachi" cu gobierno 
kier ofrece na esunnan vulnerabel, no tin nada di haber cu 
e gobierno diripente a haya un iluminacion celestial te pa 
tin misericordia di nos pueblo. E "garnachi" ta unicamente 
debi na e echo cu e gobierno ta den su ultimo rosea y ya a 
cuminsa prepara pa e campaña electoral. 


No ta gobierno so ta den preparacion pa e siguiente contienda 
electoral. E partido nobo di e corupto Otmar Oduber tambe a 
cuminsa cu su campaña unda e ta sigui fomenta mentira. Ta 
obvio cu e maneho di e minister encarga cu medio-ambiente 
ta desastroso, pero ta e mesun Otmar ta autor intelectual 
di e masacre cu a tuma luga den maneho di desperdicio. A 
nombra un director cu antecedente cuestionabel. A huur un 
edificio na Pos Chikito di un di su sponsor mayor di campaña. 
A cera un contract miyonario pa deshaci di e desperdicio na 
Ser’i Teishi sin cu ta cumpli cu condicion pa haci tal. A uza 
fondo pa atende cu e situacion di RWZI, contra conseho di 
e director di DOW y por ultimo a laga cumpra un incenirator 
por medio di "gesjoemel" cu te ainda no ta traha. 


E comportacion actual di Otmar no ta nada straño. Loke si ta 
remarcabel ta e silencio di parti di gobierno y di oposicion. 
Pakico Otmar ta critica solamente un partner di e coalicion? 
Por ta pasobra e mescos cu henter pueblo ta indentifica RAIZ 
como un partido "chiripero" of pasobra no ta cumbini Otmar 
pa bay den debate cu e Prome Minister? Por algo sera! 


Di otro banda oposicion ta kedando keto a pesar di ta na 
altura di tur e actonan coruptivo cometi pa Otmar. Aki tambe 
lo por pensa cu Otmar lo tin informacion delicado di e gobi- 
erno di AVP cu e tabata forma parti di dje, pero mas bien 
mester pensa cu tur critica riba e gobierno ta welkom pa 
e partidonan den oposicion cu ta carga e speransa di por 
waak e gobierno tuma su retiro? 


Falta di vision tambe por constata ora den prensa ta wordo 
menciona cu tin un scarsedad grandi di dokter di cas 
pa locual e lista di espera y tambe e calidad di cuido den 
“eerste lijn” ta core peliger. E ta pa ami incomprendibel pero 
vooral inacceptabel cu awo tin un scarsedad di dokter di 
cas. Durante mi encargo como Minister di Salubridad, mi a 
percura pa inicia un opleiding pa dokter di cas. Esaki no a 
sosode sin mas. 
Ya caba tabata premira cu e cantidad di habitante lo crece 
vooral esunnan di edad mas halto. Tambe tabata conoci cu 
mester a enfoca riba e cuido primario cerca dokter di cas pa 
evita aumento demasiado drastico di gasto di salubridad. 
A sosode cu e “opleiding” mescos cu a sosode cu Dump. 
Si a haci esaki un prioridad awe nos lo tin por lo menos 40 
dokter di cas ARUBIANO cla pa traha como tal. 


E gobierno cu a sigui a deshaci di tur facilidad na dump y 
tambe a tuma pasonan directo pa desacredita e maneho riba 
tereno di salubridad. Kico ta e resultado? No ta gobierno ta 
esun cu lo sufri e consecuencia, pero e pueblo humilde. Awor 
na ImSan a nombra 3 dokter di cas. Cuanto di esakinan a 
sigui e "opleiding" como dokter di cas na Aruba?? 


Ta spera cu, si nan NO ta yiu di tera, a mara nan na un tempo 
defini pa laga espacio pa nos propio hendenan ocupa e 
funcionnan aki den futuro! 


Booshi Wever 


Sconde e berdad t’e forma di proceder di tanto 
partido den gobierno como den oposicion 

IRAN a acusa Israel di a haci un atake aereo contra e edificio 
di su consulado na Damasco, Siria, cu a resulta den morto di 
varios comandante militar Irani di alto rango y otro personal. 
Segun e oficialnan Irani y e medionan afilia na gobierno 
Irani, shete oficial di e Islamic Revolutionary Guard Corps 
(IRGC) a muri den e atake, incluyendo e comandante supe- 
rior Mohammed Reza Zahedi y subcomandante Haji Rahimi. 


E declaracion di IRGC tambe ta nombra cinco otro funcio- 
nario cu a wordo asesina: Hossein Aman elahi, Mehdi Jalalati, 
Mohsen Sedaghat, Ali Aghababaee y Ali Salehi Roozbahani. 
Foto y imagen di e escena ta mustra daño extenso na e 
edificio di e consulado, y a informa cu personal di e emba- 
hada Irani y e conseheronan militar tabata entre e victi- 
manan. 


Embahador Irani, Hossein Akbari, a indica cu e edificio di e 
consulado a wordo ataca cu seis misil di avion di combate 
Israeli F-35. El a bisa cu e atake aki ta marca e prome 
biaha cu Israel ta ataca un edificio oficial di e embahada di 
Republica Islamico di Iran. 


Israel, sinembargo, a nenga di a ataca un consulado, afir- 
mando cu e edificio afecta den e atake tabata un instalacion 
militar perteneciente na Quds Force, un unidad di 
elite di IRGC. 
E vocero di Israel Defense Forces, admiral Daniel 
Hagari, a declara cu Iran a aumenta tension den 
e region y a afirma cu Iran tabata tras di un atake 
anterior cu drone na un base Israeli na Eilat. 


Iran a adverti di posibel "medida recíprocante" 
despues di e atake, y vocero di e Ministerio di 
Relacion Exterior, Nasser Kanaani, a afirma cu 
Iran ta mantene e derecho pa tuma medida 
contra e agresor. Minister di Relacion Exterior di 
iran, Hossein Amir-Abdollahian, a califica e atake 
como un violacion di obligacion y convencion 
internacional, urgiendo pa un respuesta serio di 
comunidad internacional. 


Minister di Relacion Exterior Sirio, Faisal Mekdad, 
tambe a condena e atake aereo y a describi esaki 
como un violacion grave di regulacion interna- 
cional. 


Departamento di Estado di Merca a expresa su 
preocupacion pa e incidente, pero a declara cu e 


no tabatin confirmacion tocante e meta of e partido respon- 
sabel. 
Mohammed Reza Zahedi, un di e comandantenan asesina, 
anteriormente a ocupa varios posicion clave den CGRI, 
incluyendo comandante di forsa terestre, comandante di 
forsa aereo y subcomandante di operacion. 


Mientras tension entre Iran y Israel ta aumenta, e situacion 
den e region ta keda volatil, cu tur dos banda ta intercambia 
acusacion y menasa. 


Iran ta acusa Israel di a mata varios comandante militar 
Irani den atake aereo contra consulado na Siria 

ALEMANIA a bira e pais mas grandi den Union Europeo pa 
legalisa cannabis recreativo for di dia prome di april 2024, 
marcando un cambio notabel den maneho di droga. 


E ley ta permití adulto mayor di 18 aña di edad pa carga 
te cu 25 gram di cannabis seco y cultiva un maximo di tres 
mata di marihuana pa uzo personal, alineando Alemania cu 
Malta y Luxemburg, cu a tuma medida similar na 2021 y 
2023, respectivamente. 


E implementacion di e ley a wordo ricibi cu celebracion, cu 
un multitud reuni na e porton di Brandenburg na Berlin. 
Sinembargo, preocupacion ta persisti tocante e impacto 
potencial riba hoben y e expertonan di salud ta adverti 
tocante daño neurologico. Pa trata esaki, e gobierno ta 
planea campaña extenso di concientizacion y programa di 
apoyo, hunto cu reforsamento di restriccion riba consumo di 
cannabis cerca di e facilidadnan educacional y pa esunnan 
bou di 18 aña. 


E criticanan riba e ley ta bin di e agencianan policial cu ta 
anticipa reto di cumplimento y di e lider opositor conser- 


vador Friedrich Merz, kende ta puntra pa deroga e ley si su 
partido gana poder despues di e eleccionnan nacional di 
2025. Sinembargo, e defensornan ta argumenta cu legal- 
izacion ta ofrece un enfoke mas responsabel pa regulacion 
di cannabis, frenando e mercado ilegal. 
E medida di Alemania ta un punto di bista importante den e 
maneho di droga di Union Europeo, cu ta refleha e desaroyo 
di e actitudnan social pa e uzo di cannabis, y su implemen- 
tacion ta prepara pa forma futuro discucion riba regulacion 
di droga den Union Europeo. 


Cannabis a bira legal na Alemania 

PASADIA ta e nomber di e facilidadnan unda cu adulto 
mayor por bin pasa nan dia y disfruta di un ambiente social y 
activo. Pues for di oranan di mainta te cu final di atardi adul- 
tonan di 60+ ta bon bini pa tuma parti den actividadnan, 
combersa of simplemente relaha na Pasadia. 


E iniciativa aki ta nace door cu no tin suficiente capacidad 
di cuido pa adulto mayor ariba nos isla. Esaki ta haci cu 
hopi persona di e tercera edad y nan familiarnan ta wordo 
confronta cu retonan grandi. Deterioracion fisico y mental, 
dificultadnan financiero y stress psicologico ta algun di e 
impactonan cu nos ta observa den nos comunidad door 
falta di cuido adecua. 


Proyecto Pasadia lo sirbi manera un gran alivio na nos sistema 
di cuido atendiendo un grupo grandi riba lista di espera di 
SABA y den futuro pa adulto mayor cu kier mantene nan mes 
fisica- y socialmente activo. 


Durante e segundo edicion di Foro Nacional pa Adulto Mayor, 
Minister Arends a anuncia cu a firma un Intentieverklaring 
cu varios stakeholder local pa haci Proyecto Pasadia un real- 
idad. SABA, FCCA, Cas Marie, Buurtzorg Caribbean a haci 
espacio disponibel pa e proyecto y ta mustra entusiasma pa 
traha hunto riba esaki. Club Kibrahacha lo hunga un rol y 
tambe Wit Gele Kruis (WGK), cual ta ofrece chekeo medico. 


“Un parti clave den e vision pa Adultonan Mayor ta e prin- 
cipio di de-medicalisacion, un cambio pa un manera mas 
humano y social den nos interaccionnan cu adultonan mayor 


y nan cuido. E vision aki ta subraya e esencia di trata adul- 
tonan mayor cu e dignidad y compasion cu nan merece,” 
Minister Arends ta remarca. 


Minister Ursell Arends: 


Ministerio di Adulto Mayor ta orguyoso 
pa anuncia proyecto di cuido; Pasadia 

ARUBA prepara pasobra un di e eventonan mas spera di 
aña ta yegando. Cu hopi animo y orguyo Rotary Club of 
Aruba ta anuncia cu su grandioso Fiesta Rotaria ta bay tuma 
luga diadomingo 14 di april proximo riba e parkeerplaats 
pafo di Stadion Guillermo Prospero Trinidad na Oranjestad. 


E esfuersonan di Rotary Club rond di e proyecto, manera 
semper, a cuminsa for varios luna pasa. No solamente tin un 
comision trahando riba e parti organisatorio y logistico cual 
ta crucial, pero tambe tur e miembronan ta activo bendi- 
endo tickets di e tradicional rifa. Por a mira nan riba e ruta 
di Carnaval, canando banda di e prome premio cu ta un auto 
Chevrolet Groove LT nobo. 


Manera ta custumber, e feria lo cubri un espacio 
grandi p'asina por crea seccion cu ta interes di 
tur bishitante. Lo tin un feria di cuminda y bebida, 
un kids corner cu diferente wega pa e muchanan. 
Naturalmente tambe lo tin e area di mercado 
popular cu producto nobo of den excelente condi- 
cion na prijs di baca flaco. Publico por spera un 
variacion di paña, comestibel, articulo di cas, 
hardware, homeware, articulo pa mucha y mata. 


Tanto e rifa como e feria tin como obhetivo prin- 
cipal y unico pa recauda fondo cu posteriormente 
Rotary Club of Aruba ta reparti entre numeroso 
instancia den nos comunidad, aportando asina 
na diferente meta y proyecto social. Ganado di 
e premionan cu ta inclui tambe pasashi, estadia 
na hotel, telefon celular, diferente certificado y 
premio cash, ta keda anuncia durante un sorteo 
cu ta tuma luga pa 5’or di atardi na e feria y den 
presencia di notario. 


Carchi pa e rifa ta obtenibel tur dia na diferente 
punto rond di Aruba, cerca miembro di Rotary 


Club of Aruba y si resta, e dia di e feria tambe. Pa e lista 
completo di punto di benta, por mira esaki riba e profiel di 
Rotary Club of Aruba riba Facebook y Instagram. Pa sola- 
mente 25 florin, bo tin oportunidad di gana un auto nobo, 
ademas di 13 otro chens di ta un ganado di premio. 


Rotary Club Aruba ta probecha e oportunidad aki pa yama 
danki na tur boluntario cu ta coopera cu e realisacion di e 
feria, pero sigur un danki di curason tambe ta bay na tur 
patrocinado y socio comercial cu ta aporta sea financiera- 
mente, cu ekipo, producto of labor. E invitacion ta keda na 
Aruba henter pa asisti masalmente na Feria Rotaria 2024 y 
asina yuda otro y yuda nos isla Aruba. 


Fiesta Rotaria 2024 ta diadomingo 14 di april 

RADISSON Blu Aruba lo ta celebrando su di tres aniversario na 
comienso di April, repasando retonan di aña pasa manera tambe 
celebrando e logronan di presente. E ultimo tres añanan e resort 
a florece totalmente despues di su opening sin ningun fanfaria 
na comienso di 2021. Nan a habri cu un resort full-service cual a 
tuma curashi e aña ey, vision y optimismo, mirando cu mayoria di 
e mundo ainda tabata recuperando di un pandemia, incertidumbre 
ainda tabata den aire. 
Pero e resort tabata den hopi bon man, bao mesun gerencia desde 
cu nan a habri, General Manager Luigi Wix, y Director of Commercial 
Strategy, Shareska Gutierrez. E mester tabata dificil, pero nan a 
persisti y sigui bay dilanti cu hopi determinacion mientras cu Aruba 
tabata registrando un 91% den Hotel Occupancy na februari di 
2024, Radisson Blu tabata ey riba mes hunto cu tur otro marcanan 
famoso na Palm Beach haciendo nos bishitantenan contento. 
Radisson Blu, un marca Europeo renombra, actualmente tin 315 
hotel y resort rond mundo. Tin hopi Europeo dentro di e bishitan- 
tenan y hopi cu conoce e resort bon anto ta aprecia e comfortabi- 
lidad y estilo. E generacionnan mas jong ta aprecia con cerca nan 
ta di restaurant y clubnan, nan ta drumi te oranan di mainta, lunch 
te despues di merdia, anto kedando lanta den oranan di anochi. 
Famianan ta disfruta di e libertad, di e pools bunita y areanan pa 
mucha y adulto. E whirlpool no ta keda afo, grandi suficiente pa 
acomoda un grupo grandi di hende cu kier relaha. Mientras ta hopi 
cerca di beach, e resort ta ofrece un area di beach exclusivo banda 
di MooMba unda cu bishitantenan por refresca nan mes. Un shuttle 
ride gratis tambe ta obtenibel desde e lobby, te cu e beach, dorna 
cu stoelnan di lounge y sombra. Bishitantenan por tambe disfruta di 
e roof-top, infinity pool pa adulto, cu bista bunita pa lama, pidiendo 
cocktails for di Acqua Breeze bar of disfrutando di un dushi lunch na 
Sunset Bistro. 
E posibilidad di por haci ehercicio den e fitness center cu e ekipo 
di cardio di mas sofistica y hopi mas, ta inspira bo sigur, cu un view 
spectacular via e bentanan grandi. E resort su galeria di shopping 
ta ofrece souvenirs di calidad cu pronto lo tin un tienda di delica- 
tesse Spaño cla pa habri tambe. E resort ta ofrece 156 camber, 
tur ta suite moderno, y bishitantenan ta aprecia e camanan king 
size, 50-inch HDTVs, cu opcionnan di in-room entertainment, y un 
acomodacion totalmente espacioso. Pronto lo tin mas camber den 
e inventario, tur lo ta ‘one,two,three-bedroom suites- cu un cushina 
bon ekipa. Cu un inventario mas grandi di camber,e resort ta spera 
cu lo por extende su alocacion di beach, pa asina mix un poco mas 
di santo blanco den e recuerdonan di nos bishitantenan durante nan 
vacacion na Aruba. 
Desde cu a habri, Radisson Blu ta uza su tempo na un forma hopi 
sabi pa establece su presencia den mercadonan diverso anto e ta 
bayendo hopi bon, bao liderazgo di un doño local, un arkitecto cu 
poco background hotelero. Pero e tin bon wowo pa diseño y tambe 
un talento pa identifica tur liderazgo local den un bon team crea pa 
‘run the show.’ 
Ambos Wix cu Gutierrez ta mira atras na un tres aña cu hopi satisfac- 
cion. E resort a enfrenta reto cu empleo despues di pandemia, hopi 


kier a explora entrepreneurship of keda cas y colecta un subsidio, 
pero cu tempo nan a logra crea un formula magico den colaboracion 
cu e doño cual a resulta den salarionan hopi atractivo pa emplead- 
onan, asina estabilisando e resort su posicion den e mercado laboral 
tambe. 
Na Radisson Blu, empleadonan ta haya un bonus mensualmente 
adicional na nan salario. E suma ta refleha nan rol den e impacto 
di e ganashi di e hotel, tin biaha esaki ta dobel reconociendo nan 
esfuerso anto incentivando progreso. E resort tambe a introduci un 
siman di cinco dia di trabao pa tur departamento, banda di oportun- 
idadnan educacional, balans entre trabao y bida cu condicionnan 
laboral superior, y mas importante na Aruba, un extra dia off riba 
nan hacimento di aña! 
Riba e banda di medio ambiente, Radisson Blu ta un lider. Nan ta 
construyendo e unico structura riba e isla cu a ricibi e certificacion 
prestigioso di LEEDS, den un categoria nobo di construccion. Durante 
construccion, e resort a keda clasifica como un ‘green building’ na 
unda cu tur material uza a garantisa eficiencia den energia, resis- 
tencia, siguridad, y bienestar di tur su ocupantenan. Generalmente, 
e acomodacionnan a pone medio ambiente como prioridad, cu 
luznan eficiente den gasto di energia, water pipes insula, ameni- 
dadnan eco-friendly, reuzo di awa di AC pa hardineria y hardin di 
biodiversidad, creciendo mas cu 70 tipo di specie di mata indigeno. 
E resort su Food & Beverage ta ofrece Senses Fine Dining, un 
restaurant premia y reconoci, e unico na Palm Beach cu ta ofrece 
un experiencia 8-course chef’s table y a la carte dining. Clover 
ta un coffee shop hopi cute, riba e piso principal, e Barista ta un 
artista di koffie elegante y un sirbido hopi generoso, un spot 
perfecto pa lunch of sinta relaha bo mes henter dia si bo ta desea. 
Prepara pa celebra e resort riba 3 di april, disfrutando di e ocasion 
alegre di su aniversario. 


Marcando su di tres aniversario: 


Radisson Blu ta un miembro orguyoso di Aruba su comunidad di hospitalidad 

NA 2007, Nacionnan Uni a establece Dia Mundial di 
Consientisacion Pa Autismo pa pone atencion riba e Autism 
Spectrum Disorder (ASD) y promove comprondemento y 
sosten global. For di e momento ey, e dia aki a bira un luz di 
speransa pa miyones rond mundo, defendiendo inclusion y 
empoderamento di e personanan cu autismo. 


Dicon Dia Mundial di Consientisacion di Autismo ta impor- 
tante: 
Sensibilisacion: Dia Mundial di Consientisacion pa Autismo 
ta educa comunidad mundial riba ASD, fomentando empatia 
y comprension. 
Promove inclusion: E ta destaca e talento y perspectivanan 
unico di e personanan cu autismo, bogando pa un sociedad 
mas inclusivo. 
Promove un maneho basa riba evidencia (evidence based): e 
dia ta enfatisa e importancia di desicion basa riba evidencia 
y e practicanan pa sostene e necesidadnan di e personanan 
cu autismo. 


Empoderando comunidad: Dia Mundial di Consientisacion 
pa Autismo ta reuni hende cu autismo pa comparti experi- 
encia y boga pa un cambio, fomentando un sentido di comu- 
nidad y resiliencia. 


Dato clave riba Autismo: 
Autismo ta referi na un diversidad di condicion relaciona cu 
desaroyo di e celebro. 
Aproximadamente 1 di cada 100 mucha ta wordo diagnos- 
tica cu un of otro forma di autismo. 
E caracteristicanan por wordo detecta den e prome añanan 
di e mucha, pero hopi biaha autismo no ta wordo diagnos- 
tica te hopi despues. 
E habilidad y e necesidadnan di e personanan cu autismo ta 
varia y por evoluciona cu tempo. Mientras cu algun persona 
cu autismo por biba independiente, otro tin discapacidad 
serio y ta rekeri atencion y sosten pa henter nan bida. 
Intervencion psicosocial basa riba evidencia por mehora 
comunicacion y habilidad social, cu un impacto positivo riba 
bienestar y calidad di bida tanto di e personanan autista 
como di nan cuidadornan. 
Atencion n'e personanan cu autismo mester ta compaña pa 
accion na nivel comunitario y social pa mas accesibilidad, 
inclusion y sosten. 


Fundacion Autismo Aruba 
Fundacion Autismo Aruba, ta un di e poco organizacionnan 
riba e isla cu ta traha specificamente na interes di e perso- 
nanan cu autismo, nan famia y nan cuidadonan. "Fundacion 
Autismo Aruba" (despues FAA.) a wordo funda oficialmente 
na juni di 2005. E fundacion a wordo forma pa mayor di 
mucha cu autismo, cu personalmente a experimenta e falta 
di un organisacion pa yuda nan nabega bida cu autismo 
despues di un diagnostico. 


Concientizacion pa cu Autismo Na Aruba 
FAA a realisa un encuesta entre e poblacion di Aruba na 2020 
pa midi conocemento di e comunidad di Aruba riba trato 
diario cu personanan cu autismo pa asina adapta e campa- 
ñanan di sensibilisacion na e necesidadnan di e poblacion 
Di Aruba. 


Descubrimento significativo: 
Tin un conocemento limita tocante e existensia di e centronan 
special pa mucha cu autismo, cu por indica cu e muchanan 
cu ASD no ta ricibi e sosten y servicio disponibel pa nan. 
Gran parti di pueblo di Aruba tabatin un actitud positivo pa 
cu personanan cu ASD y nan capacidad pa traha, creando 
oportunidadnan pa sigui cu educacion riba con pa traha cu 
personanan cu ASD. 


Gran parti di pueblo di Aruba tabatin un actitud positivo pa 
cu personanan cu ASD y nan capacidad pa asisti na school 
regular, destacando e necesidad pa maestronan y compa- 


Ban para keto un rato 


Dia mundial di concientisacion pa Autismo 2024 

ñeronan siña interactua cu personanan cu ASD y apoya nan 
pa nan por yega na nan maximo potencial. 


E encuesta ta indica cu na Aruba tin un actitud positivo pa 
cu ASD. E encuesta tambe ta duna evidencia substancial di 
e percepcion di e capacidad of falta di capacidad di Aruba 
pa interactua cu personanan cu ASD. Aunke tin margen pa 
mehoracion, tin un actitud positivo pa e tema ta permiti 
organisacionnan educa e poblacion di Aruba ainda mas riba 
e comprencion basico di ASD y con pa provee e personanan 
aki cu e hermentnan cu nan mester pa logra den bida. 


Na 2020, FAA a haci un sondeo tambe entre e famianan 
di e personanan cu autismo tocante e impacto cu cuido 
di persona cu autismo por tin riba e situacion familiar en 
general. 


E resultadonan di e encuesta ta duna un bista riba e fami- 
anan cu no tin suficiente medio economico nan mes ni por 
haya suficiente apoyo financiero di e entidadnan oficial pa 
por paga e cuido necesario pa nan famia cu autismo. E cuido 
necesario pa un familiar cu autismo por ta amplio segun e 
necesidad individual, for di terapia fisico, terapia di compor- 
tacion, terapia di habla, educacion special, guia nutritivo, 
coy hunga sensorial, etc. E miembronan di famia, special- 
mente e mayornan, ta experecia oportunidadnan limita di 
cuido propio y interaccion social cu famia y amigo. 


Foto y informacion ta pa cortesía di Fundacion Autismo 
Aruba 


Celebrando Dia di Concientizacion riba Autismo 2024: Foro 
di Union Europeo: 'Yamada pa accion' 
E aña aki, cinco miembro di e fundacion lo participa den 
un foro internacional titula "Call To Action" na e sede di 
Nacionnan Uni na New York, dia 4 di april. E foro ta un plat- 
aforma pa hoben cu autismo y nan famia. Nacionnan Uni, 
e lidernan Internacional, e gruponan di support, e organ- 
isacionnan di sociedad civil y e otro partidonan interesa 
pa aporta na concientizacion tocante autismo y defende 
derecho y bienestar di e personanan cu autismo. 


Como parti di su meta pa lanta consciencia y logra cambio 
sistemico na bienestar di e personanan den e spectrum 
di autismo, FAA ta participa na e foro aki pa discutí varios 
punto importante. E delegacion di FAA ta consisti di Byron 
Lesire y Kay Quandus, cu lo papia como "Self-Advocates", 
Stephany van der Biezen-Croes, cu lo papia como " Parent 
Advocate." Presidente Carolina Thiel-Span, kende ta 
encarga di organisa e temanan, a wordo invita pa papia for 
di un perspectiva di maneho nacional, y lo biaha cu e dele- 
gacion hunto cu Raquel Lesire como apoyo. E temanan cu lo 
wordo trata durante e foro aki ta basa riba E "World report 


on development Disabilities" di WHO y Unicef. 
FAA lo enfoca riba algun mensahe clave, manera: 
Barera pa inclusion y participacion den e areanan social, 
economico y educativo. 
Fundacion Autismo Aruba a wordo estableci na 2005 cu e 
meta pa apoya e personanan cu Autismo y nan famia door di 
campaña di concientizacion, workshop pa mayor y educador 
y actividad specifico p'e personanan cu autismo. E funda- 
cion ta depende completamente di donacion y constante- 
mente ta busca miembro pa forma parti di e hunta y como 
boluntario. 
Desigualdad den salud, incluyendo salud mental. 
Cambio efectivo den maneho y ley cu ta promove inclusion 
y proteccion. 
Barera pa cuido medico special y oportuno pa mucha bou di 
cinco aña. 
Barera den maneho y ley pa cuido integral. 


Ademas di e foro, FAA lo participa tambe na un exposicion 
di arte na Nacionnan Uni cual lo tuma lugar di 4 pa 9 di april 
2024, cu e obranan di Kay Quandus. 


April ta reconoci internacionalmente como E Luna di 
Concientizacion pa Autismo, y FAA ta contento di por 
participa significativamente e aña aki. Durante luna di april, 
FAA lo organisa tambe diferente workshop pa adulto, hoben 
y educador riba diferente topico, manera "Dating on the 
Spectrum," "Self-Advocacy," y e rol di educador den scol 
secundario. 


E Foro di Dia Mundial di Concientizacion pa Autismo 2024 
“A call to action’' por wordo mira por medio di e siguiente 
link:: 
http://webtv.un.org/en/asset/k1y/k1y1f9kbmu?fbc 
lid=IwAR1SWSMKR12YPFnHlXxDxXKBjMU-S_vZaorbOL9_ 
ICY3YMR1fO3VrfK0MMU_aem_AasQA8kORa__5rBFSZYZHiY 
s9RgUcXdgoS8zKqSF9eddvKAceXhI-B2W91SBimsNO4buB 
uX3JTYId4l5OPDOGWn6 
AweMainta ta reconoce e dia special aki como un celebra- 
cion di dedicacion y apoyo na tur miembro di e spectrum 
autista y nan famia. 


Foto a cortesia di Fundacion Autismo Aruba 

UN otro hardin di alimentacion di 
agroforesteria a ser lansa na un scol 
basico, promoviendo asina e inte- 
gracion di practicanan di agricultura 
sostenibel den e educacion di nos 
muchanan. Minister Ursell Arends, 
encarga cu sector primario, ta sostene 
scolnan pa inculca balor di agricultura 
sostenibel den e siguiente generacion 
y ta felicita Colegio Hilario Angela cu 
su participacion. 


Colegio Hilario Angela ta conoci pa 
su metodo Montessori cual ta enfoca 
riba, entre otro, independencia di 
muchanan. Alabes e scol ta subraya e 
importancia di conecta cu naturalesa. 
Pues, e proyecto di agroforesteria ta 
haya su luga perfecto na Weg Fontein. 


Diasabra 23 di maart 2024, e scol a 
planta un hardin di alimentacion cu 
sosten di Minister Ursell Arends, Santa 
Rosa, maestronan, studiantenan y 
miembronan di comunidad. Tur hunto 
a uni forsa, demostrando cu invert- 
iendo den nos muchanan ta un inver- 
sion directo den e futuro di nos Pais. 


E iniciativa di agroforesteria den e 
scolnan primario lo sigui cu mas 
dianan di plantacion, e proximo ta 
planea pa diasabra 20 di april 2024 
na St Paulus Basisschool, cuminsando 
7’or di mainta te cu 1’or di merdia. 


E hardin di alimentacion na Colegio 
Hilario Angela ta un testimonio di e 
dedicacion y esfuerso colectivo. 
Minister Ursell Arends ta extende un 
palabra di gradicimento na Santa Rosa, 
Living Soil, y specialmente na Colegio 
Hilario Angela, esta e directora Sra. 
Conny Aventurin como tambe e coor- 
dinador di e proyecto, Sra. Shaneila 
Geerman. Danki pa forma parti di un 
otro diasabra fructifero contribuyendo 
na e mision pa mehora e nivel di sigur- 
idad di alimentacion na Aruba. 


Minister Ursell Arends: 


Colegio Hilario Angela ta Inaugura su Hardin di Alimentacion 

E famoso pedagogia Italiano Maria Montessori a yega di 
bisa: 
“HENTER mundo ta papia tocante paz, Pero ningun hende 
ta educa pa paz, Hende ta educa pa competi. Y esaki ta e 
cuminsamento di cada guera, Qra nos ta educa pa coopera 
y pa ta den solidaridad cu otro, E dia ey nos lo ta educando 
pa paz”. 


Den e ultimo 25 aña, ciencia a mira un cambio ontologico 
den comprendemento di relacionnan humano. Un di e 
cambionan mas fuerte t’e inters p’e asina yama ´sistemanan 
social-ecologico´ representando integracion di pensamento 
con pa analisa y studia e ser humano como un parti integral 
di e mundo biofísico. 


Probablemente esaki lo tabata e origen di e proverbio “E ta 
tuma un pueblo pa lanta/educa un mucha”. Literatura cien- 
tifico tocante e topico aki ta siña nos cu un persona ta ser 
forma principalmente na cas. Lo tuma tempo no solamente 
pa lanta/educa un mucha, pero specialmente pa “re-educa 
e poblacion”. E Convencion Inter-Americano tocante 
Prevencion, Castigo y Eradicacion di Violencia contra Hende 
Muhe (Convencion di Belem do Para), adopta na 1994, ta 
exigi di paisnan miembro pa haci tur cos posibel y mas lihe 
posibel pa traha con pa preveni, castiga y eradica violencia 
contra hende muhe. P’esey mester traha riba plannan pa 
conscientisa hende cu violencia contra hende muhe ta un 
violacion contra derechonan humano. 


E modelo mas uza pa comprende violencia ta e modelo 
(socio) ecologico, cu ta propone cu violencia ta un resultado 
di factornan cu ta traha/opera riba 4 nivel: individual, rela- 
cionnan, comunidad y sociedad. E Modelo Socio-Ecologico 
ta enfoca riba interaccionnan y feedback entre social y 
ecologia. Den otro palabra, e ta enfoca riba inter-discip- 
lina como un metodo cientifico, uzando mas un metodo mas 
holistico di haci pregunta y soluciona problema (Schoon & 
Leeuw, 2015; Avdibegovic, Brkic, & Sinanovic, 2017). Tin e 
modelo social-ecologico desaroya pa Murray Bookchin cu ta 
referi na un sistema coherente di factornan biofísico y social 
manera (socio, economico y cultural), cu regularmente ta 
interactua na un manera resiliente y e modelo desaroya pa 
e psicologo Americano, Urie Bronfenbrenner cu ta splica 
specialmente con e calidadnan di mucha ta interactua cu 
nan alrededor pa influencia nan crecemento y desaroyo. Su 
teoria ta enfoca riba e desaroyo social di mucha y ta pone 
enfasis riba e importancia di studia mucha den ambientenan 
multiple, tambe conoci como sistemanan ecologico, den e 
esfuerso pa comprende nan desaroyo. 


Den e estudio aki e Modelo Socio-Ecologico di Bookchin a 
ser scogi pa presenta e diferente manera con pa preveni 
VD y IPV., pasobra esaki a ser propaganda pa e Centers for 
Disease Control and Prevention 


(CDC) como un Framework pa prevencion di violencia 
(National Center for Injury and Control). Nan punto di salida 
ta coincidi cu e conclusion di Raine tocante agresion y 
violencia, cu ta bisa cu no solamente e factor biologico ta 
determinante den e casonan aki, pero cu tambe e factornan 
psicologico y social ta particularmente importante. E 
modelo aki ta considera e interaccion entre factornan indi- 
vidual, relacionnan, comunidad y social. E ta facilita nos 
pa comprende e rangonan di factornan cu ta pone hende 
den riesgo pa violencia of ta protege nan di experiencia of 
implica violencia. E circulonan den e model, cu ta cubri otro, 
ta ilustra con factornan riba un nivel ta influencia factornan 
riba otro nivel. 


Investigacion Encuanto Violencia Domestico na Aruba 


Capitulo 31 - Recomendacionnan 

NOS tin cu reconoce e potencial di nos mes y esnan rond 
di nos. Nos tur tin e potencial pa forma parti di e grupo di 
lidernan. Nos tur a comete eror y lo sigui comete eror. 


Nos tur kisas a laga emocion domina nos acto den cierto 
circunstancianan. A pesar di emocion, kisas e goso di tin 
poder por a causa, cu nos arogancia, a surpasa humildad. 


Al final mi ta kere nos tur kier bon pa otro y pa e motibo aki 
e desaroyo di nos liderazgo merece un comienso nobo y/of 
un progreso pa e siguiente fase. 


Hunto nos por y lo bay trece e bon liderazgo dilanti y cultiva 
esaki den nos comunidad y den futuro esaki lo ta esencial pa 
un Aruba mas uni. 


Nos como Lider 
Promoviendo liderazgo lo conduci na un ambiente cu nos 
lo encurasha otro diariamente pa ta miho cu ayera. E ta un 
ambiente hopi positivo unda cu nos tur por combina cada un 
di nos cualidadnan fuerte pa crea un miho resultado y den 


mesun momento hunto nos lo compensa cualkier debilidad 
cu por tin. 


E ambiente di team aki lo trece, cu ora cu decision ta wordo 
tuma, lo wordo tuma den consideracion di bienestar di tur y 
no pa perhudica otro of lo beneficia un grupo chikito. 


E prioridad di tin poder y autoridad lo desmantela y al 
contrario, empatia, compasion y comprondemento pa otro 
lo prevalece. Enbes cu ta bringa y kibra otro, conflicto lo 
presenta como oportunidad pa desaroyo y progreso. 


Alabes, diversidad y inclusividad lo ser celebra paso un lider 
sa cu diferente perspectiva y experencia ta locual cu nos 
mester pa triunfa. Cu mentalidad asina nos lo por logra un 
sociedad mas uni y mas fuerte y progreso pa nos tur. 


Nos tur ta Lider 


Skirbi pa Gilmar Werleman 

Receta 
TIEMPO PREVIO: 50 minutos 
HORA DE COCINAR: 1 hora 
TIEMPO TOTAL: 1 hora 50 minutos 
4 SERVICIO 


Ingredientes: 
Para el arroz 
2 tazas de Arroz Glutinoso o Arroz “Dulce” 
2 tazas de agua 
Sazonar el pollo 
4 filetes de pechuga de pollo, cortadas en trozos de ¾” 
1 cucharadita Sal 


cocinar el pollo 
4 cucharadas Aceite de oliva 
1/2 taza de agua 
1/2 cebolla morada mediana , picada 
6 tallos Cebolla Verde Base Blanca 
1 cucharadita Sal 
1 libra de papas 
1½ taza de champiñones cremini, limpios y cortados en cuartos 
1 tallo de limoncillo 
4 rodajas de jengibre, en rodajas 
1 chile tailandés pequeño 
1 ralladura de lima pequeña 
2 cucharadas. Pasta de curry rojo 
1 lata de leche de coco 
1 pinta de judías verdes 
6 tallos de cebolla verde 
1/2 taza de cilantro picado 
1/2 cucharada. Limón, jugo 
1/4 cucharadita Sal 


Direcciones: 


1. Remoje el arroz en agua para que el agua cubra una pulgada sobre el 
arroz durante al menos 6 horas y hasta 24 horas. (Remojarlo durante la 
noche debería ser suficiente, o remojarlo por la mañana hasta la cena). 
2. Cuando esté listo para cocinar, escurrir y enjuagar el arroz hasta que 
el agua salga clara. 
3. Colóquelo en una canasta vaporera (o puede hacer su propia vaporera 
con un colador de metal en una olla o olla) y llene el fondo de la olla  


con agua. Asegúrate de que el agua no toque el fondo del arroz. Cubre  
la canasta. 


4. Cocine al vapor durante 30 a 45 minutos, asegurándose de seguir 
reponiendo el agua en el fondo de la olla si es necesario. Mantenga  
cerca una tetera con agua para hervir, o tendrá que recalentar el agua 
cada vez que la agregue. Voltéela a la mitad de la cocción si está 
preparando más de dos tazas de arroz. 
5. Cuando el arroz esté listo, estará pegajoso y completamente cocido. 
Cubrir con un paño húmedo hasta el momento de servir. El arroz se seca 
fácilmente si se descubre. 
6. Calienta una sartén con aceite a fuego medio-alto. 
7. Sazona el pollo con sal y pimienta. 
8. Dore la carne en una sartén caliente. Cuando esté dorado (el pollo 
aún no estará bien cocido), retírelo de la sartén. Desglase la sartén con  
agua si es necesario. 
9. Agregue el apio, la cebolla morada y cocine hasta que esté 
transparente. Retirar de la sartén. 
10. Baja el fuego y añade las patatas y los champiñones cremini. Cocine  
hasta que se dore. 
11. Agregue limoncillo, ralladura de lima, jengibre, chile y pasta 
de curry, revolviendo para cubrir las verduras. Cocine hasta que las 
verduras comiencen a verse vibrantes y a oler fragantes. Sazone con una  
pizca grande de sal. 
12. Regrese el pollo a la sartén. Agregue la leche de coco, las judías 
verdes y la sal. Calentar a fuego lento. 
13. Cubra y mantenga a fuego lento, cocinando hasta que la temperatura  
interna del pollo sea de 165 °F durante unos 5 a 10 minutos más. 


14. Agrega el cilantro, la parte verde de las cebolletas y el vino blanco. 
Sazone con una pizca grande de sal. 
15. Retire los trozos de limoncillo y jengibre y sirva con un cucharón en 
tazones para servir. 
¡Disfrutar! 


Curry tailandés de coco con muslos de pollo, verduras y arroz pegajoso 


Un curry caliente y reconfortante es excelente para cualquier comida. 
Esta receta le mostrará cómo hacer un curry estilo tailandés que sea cremoso y rico en sabor. 
Con la ligereza de la leche de coco y el sabor picante del curry, 
este plato se combina mejor con un arroz pegajoso deliciosamente masticable. 

BIJBEL ta papia nos hopi di malisia, Tin mas di 170 versi- 
culo den bijbel cu ta papia di malisia. Malisia ta pica, e ta 
presenta ora nos no kier laga cosnan bieu bay y keto bay 
ta keda ripiti mesun cos, of ora nos kier agrada hende den 
maldad y inmoralidad pero nos ta bon na altura cu e cos 
ey no ta agrada Dios. 


Malisia tambe ta presenta ora nos kier bruha bon y malo 
hunto pa tapa wowo di hende, y haci manera nos kier haci 
bon pero nos curason ta leu for di Dios. 
Un hende den su sano huicio, di ningun forma lo purba 
agrada cu malisia. pasobra e sa cu malisia y inmoralidad 
ta lanta furia di Dios. 


Awendia nos ta mira hende ta lucha pa malisia wordo 
apoya y aproba, lucha pa agrada maldad, ta parce manera 
tin un premio pa participa den maldad pero e palabra di 
Dios ta bisa lo siguiente: 


Laga tur amargura, furia, rabia, griteria, calumnia, wordo 
kita for di boso, hunto cu tur malisia. Y sea cariñoso un 
cu otro, misericordioso, pordonando otro, mescos cu Dios 
den Cristo a pordona nos (Efesionan 4:31-32) 


Den romanonan 1:18-32 ta mustra con Dios ta trata 
cu malisia, y cu nan final no tin bon resultado pa e ser 
humano, e ta demostra kico lo pasa cu esnan cu ta prac- 
tica, y esnan cu ta apoya. Tur dos lo conoce e furia di Dios. 
Pasobra Dios lo entrega nan na un mente perverso, pa 
haci cosnan cu no ta cumbini. 


Ta tempo pa nos pone hopi atencion na nos yiunan di tur 
edad, pero specialmente nos hobennan pasobra malisia y 
inmoralidad, ta cana ta jaag riba nos hubentud, hincando 
pensamento inmoral y perverso den nan mente, violencia 
y vengansa. 


Un spirito di malisia ta moviendo cu mester wordo reprende 
constantemente, pasobra e kier drenta den tur cos pa 
contamina, mente di hobennan y stroba nan di yega na e 
proposito cu Dios tin pa nan den nan bida. 


Un parti di malisia cu nos ta mira cada rato ta aumenta bao 
di hobennan ta e famoso, stop di bay scol, y bira miembro 
di un gang canando riba caya bendiendo droga y cana cu 
arma esey ta malisia. Pasobra e consecuencia por ta hopi 
amargo, pero e enemigo no tin cuenta cu esey, basta e por 
mantene e hobennan den su gara. 


1 Corintionan 14:20 ta bisa lo siguiente: Rumannan no 
sea mucha den boso pensamento, sinembargo sea mucha 
chikito den maldad, ma madura den boso pensamento. 


P’esey considera e miembronan di boso curpa terenal 
como morto pa inmoralidad, impuresa, pasion, deseo malo 
y golosidad, cu ta igual na idolatria. Pasobra pa motibo di 
e cosnan aki cu e furia di Dios lo bin riba yiunan di desobe- 
diencia (Efesionan 3:5-6). 


Salmo 28:5 ta para skirbi: Pasobra nan no ta respeta e 
echonan di Señor, ni e obranan di su mannan, E lo basha 
nan abao y lo no lanta nan bek. 


Tene esaki bon na cuenta: 
Ningun hende no por priminti hende libertad, mientras 
nan mes ta sclavisa. 


Pa daña mente di hende, bo mes mente mester ta putri 
prome, pa bo haci hende malo, bo curason mester ta yen 
di maldad, tene cuenta cu e enemigo ta uza hopi disfraz, 
hasta e por disfrasa na angel di luz, pasobra hopi hende 
ta tende e palabra, pero no ta tur kier arepenti y bandona 
nan mal camindanan. 


Stop di rabia y laga furia para: no cunsumi, esey ta conduci 
na maldad so. Pasobra hacidonan di maldad lo wordo corta 
kita afo. Ma esnan cu ta spera riba Señor lo hereda e tera. 


Sinceramente, Pastor Marcel Balootje 


Fortaleza pa Famia 


Cuidao cu malisia 

Pa medio di esaki nos kier a gradici tur esnan cu 
di un of otro manera a mustra nan atencion y 
compaña nos durante fayecimiento y entiero di: 


Juan Dominico 
Semeleer 


Un Danki di curason ta bay pa henter famia, 
amistad y conocirnan. 


Na Funeraria Aurora pa nan bon servicio y 
atencion pa cu e famia. 


Un Danki special na tur esnan cu a manda flor, 
krans, email, WhatsApp y Alaves na esnan cu a 
haci yamada. Un Danki tambe na donjonan y of 
directornan di companianan pa cu cooperacion 
na e familiarnan cu ta den mercado laboral pa 
dianan liber durante nan momento di tristesa. 


Sinceramente na bosonan tur, risibi un sentimento 
di inmenso Gratitud, pa boso amable expresion di 
simpatia y consideracion. Esaki ta profundamente 
apreciá y semper lo keda recordá. 


Boso atencion tabata y ta un gran consuelo pa 
nos. 


Alavez nos kier a invita famia, amistad y 
conocirnan pa asisti na tres (3) Santo Sacrificio di 
Misa cual lo tuma lugar na Iglesia Santa Anna na 
Noord riba Diaranson, 3 April 2024 y 
Diabierna, 5 April 2024 pa 6:30 atardi y 
Diadomingo, 7 April 2024 pa 6’or atardi. 
Boso presencia lo ta altamente apreciá. 


Na nomber di casá, su yuinan, nieto- y nietanan, 
bisanieto- y bisanietanan y demas famia 


“Man nan cu semper tawata ocupa, awor hunto y keto 
A duna un bida completo, manera bo boluntad 
Bo bataya a wordo lucha, cu inquietud pero yen di 
curashi y balor 
Sumamente fuerte bo tabata ta, y awor a termina 
Asina mes ta bon, awor bay sosega” 
Den seno familiar y rondona cu hopi amor, a bay 
sosega nos casa, tata, welo y bisabuelo; 


Henry Willem Vishnudatt 
Surinam 31-12-1944 
Aruba 27- 03-2024 


Pa aña nan largo maestro den educacion basico y 
secundario. Deportista cu pa 
sion pa futbol y amante di naturalesa. 


Su casa: 
Johanna Vishnudatt Banwarie 


Yiunan: 
Sahirra Vishnudatt y Martijn van Houdt 
Anjali Vishnudatt y Lisandro Zambrano 
Shalini Vishnudatt y Audrick Croes 
Ashwin Vishnudatt 


Nieto / Nieta nan: 
Erisah Vishnudatt (mescos yiu) y Junior Feliciana 
Danyaël Dix 
Yahraël Vishnudatt 
Asha Vishnudatt 


Su Bisanieto: Aiden 


Rumanan: 
Jozef Vishnudatt y famia na Surinam y Hulanda. 
† Alice Landman Vishnudatt y famia na Surinam, 
Hulanda y Merca 
Karel Vishnudatt y famia na Surinam y Hulanda 
† Ramon Vishnudatt y famia na Surinam y Hulanda 
† Hendrick Vishnudatt y famia na Surinam y Hulanda 
Lilian Khoesial y famia na Hulanda 


Prima stima: Francisca (Ciska) Vishnudatt 


Subrina nan stima: 
Ingrid y Rita Vishnudatt y famia 
Sharda Nirandjan y famia 
Anjali Kanhai 


Nos ayudante na cas: Marlin Damis y famia 
Amiga stima: Cecilia (Lia) van Kempen 


Demas famia, amigo y conocirnan: Vishnudatt, Panday, 
Chikhoer, Mac-Jannet, Matthew, Saheblal, Clark, Parto, 
Guiamo, Lo A Njoe, Richardson, Croes, van Kempen, 
Zievinger, Pieters, Bouwman, van Oosterhout, Mathoera, 
Marquez Contreras, Rozenhoff, Tromp y Derquin 
Cuisman. 


Pedro, Carmen y demas bisiña nan. 


Ex-collega nan y studiante nan di educacion basico 
y secundario. Futbolistanan y miembro di maneho 
anterior di S.V. Phoenix y San Luis Deportivo. 


Nos gratitud inmenso ta bay na dr. J.S. van Trigt. dr. 
Benjamin Croes y su equipo di ICU na HOH. dr. Garcia 
Sanz y equipo di Dialyse na Imsan. drs. Shantelle de 
Cuba y Botica BENU Ponton, Mireille di Buurtzorg y 
LiteLife Medicab. Y tur otro persona cu di un of otro 
manera a contrubui den e bida di nos casa y tata stima. 


Ta invita tur famia, amigo y conocirnan pa asisti na acto 
di condolencia cual lo tuma lugar diahuebs 4 di April 
2024 di 7’or pa 9’or di anochi na Royal Funeral Home. 
Despedida lo tuma lugar diabierna 5 di April 2024 di 9’or 
pa 11’or di mainta na Royal Funeral Home. 
Despues di 11or acto di cremacion lo tuma lugar den 
seno familiar. 


Famia ta pidi pa na luga di flor of krans, pa hasi un 
donacion na un Fundacion Diabetico. 
Lo tin un box disponibel na entrada di e sala. 


Nos kier a pidi disculpa cu den nos tristesa nos por a 
lubida nomber di algun famia, amigo of conocir. 


Lamentablemente nos no ta ricibi bishita di condolencia 
na cas. 


Mi yudansa ta bin for di Señor. 
Kende a traha shelo y tera. 
A bai sodega den nomber di Señor; 


Alicia Cotarelo Idigoras 
4 January 1935 - † 29 Maart 2024 


Su yiunan: 
Gina y Dirk Jan Boerwinkel-Botta 
Riri Botta y Melvin Massari 
Omira y Peter Schuit-Botta 


Su nieta/o nan: 
Carola – Gytha – Malu Boerwinkel-Botta 
D’Angelo – Deandra Arends-Botta 
Stephan – Nathan – Inebelle Frank-Botta 


Su rumannan: 
† Luis y Beaulah Cotarelo-Idigoras Peterson 
† Arturo y Ursey Cotarelo-Idigoras Nassy 
† Rosario y Ivan Moura 


Sobrina/o nan: 
Mary – Sandra – Tina – Lilly – Elvira – Carlos – 
Chorry 


Su ayudantenan stima: 
Eridania – Mercedes – Justa – Mildred – Quira – 
Rocio 


Amigonan di Cas: 
Chibi Maduro – Edith Croes – Mena Schwengle – 
Hubert y Tida Dirks 


Su Hijanan: 
Mary Cotarelo Idigoras y Monique Larmonie 


Un danki special na Dr. Mercedes Rivera cu 
tawata atende Alicia na cas den tur momento di 
emergencia 


Demas famia y amigonan: 
Larmonie – Zievinger – Tromp – Croes – Maduro 
– Fingal – Dijkhof – Levalle – Peterson – Nassy – 
Geerman – Arends – Coutuhno – Trimon – Godoy 
– Amoedo – Galeano 
Empleado nan di; El Gaucho Restaurant 


Si por tin algún familiar of bon conocí cu nos a 
lubida ; Nos disculpa. 
Condolencia a tuma lugar na Aurora Funeral 
Home; Dialuna 1 April 2024. 


Cremashon a sigui después den seno familiar. 
Famia ta pidi disculpa pa no ricibi visita di 
condolencia na cas. 


Lagrima y flor por seca, su recuerdonan y tur loke 
El a haci pa nos lo keda graba pa semper 
den nos mente y curason. 
“Serca Dios mi alma ta na paz 
Di djE mi salbacion ta bini” 
Salmo 62:1 


Omar Anthony Franken 
“Chino, Frankie, Kestein” 
*11-11-1968 - †22-03-2024 


Acto di entiero lo wordo anuncia despues. 


“Dios ta amor... y amor ta Dios, 
maske mi no ta na e mundo aki, tur dia lo mi ta 
banda di boso Curazon, mi por stens di loke Señor 
ta hasi” 
Salmo 33 


Nos ta anuncia fayecimento di: 


Jose Antonio Arends 
Cariñosamente yama “Jo” of “ Pacholo” 
*11-02-1943 - †27-03-2024 


Acto di despedida lo wordo anuncia despues 

Bou di alanan di Dios mi ta sigur, abo cu ta biba 
bou di amparo di Altisimo, ta hospeda den 
sombra di Dios Omniponente, bisa señor, mi 
refugio, mi forti, mi dios den kende mi ta pone mi 
konfiansa Salmo 91:1-2 


Cu boluntad di dios, nos ta participa fayecimento 
di nos casa, tata, ruman stima 


Aroldo Leon Perez 
Mihor conoci como “Hayot” of “Rubi” 
*11-04-1955 - †28-03-2024 


Casa: 
Olivia Perez-Maduro 


Yiunan: 
Erol Oliver Perez 
Carolina Nicola Perez 


Tata: 
† Dominico Perez 


Mama: 
† Carolina Dorothea Perez-Hill 


Ruman: 
† Pedro Perez y famia 
† Beatrix Perez 
Carmen Hoek-Perez y famia 
† Dominico Perez y famia 
† Jose Jesus, Chita Perez-Donata y famia 
Urbano Perez y famia 
Castro Perez y famia 
Filomena de Cuba-Perez y famia 


Swa: 
Edwin Maduro y Johanna Kelly 
† Eric Maduro 
Erwin Maduro, Yosmar Maduro-Sneek y famia 


Cuña: 
Lilian Maduro y famia 
Carin Dirksz-Maduro, Andres Dirksz y famia 


Comer/ Comper: 
Mario y Luz Carrera y famia 
Edilio y Judith Molina y famia 


Sobrino y sobrinanan, primo y primanan, 
ihanan, bisiña y amistades, su ex coleganan 
di Casino, su amigonan di Noord Taekwondo 
Center. 


Demas famia: 
Perez, Maduro, Alvarez, Hoek, Donata, 
Kelly, Dirksz, Henriquez, Carrera, Molina, 
Hill, Giel, Faro, Tromp, Scharbaay, Ruiz, 
Velazquez, Cabenda, Kock, Fraser, Lienhart, 
Bareno, Luidens, Lampe, Griffith, Boekhoudt, 
Gijsbertha, Boezem, Amatsamino, Madayag. 


Un danki special na Dr. M. Ho-Kang-You, Dr. 
Gonzalez y Shantelle de Cuba. 


Nos ta invita pa e acto di intierro cual lo tuma 
lugar diaranson 03 april 2024 09:00 – 11:00 na 
Aurora Funeral Home. 


Nos ta lamenta cu despues di intierro nos no 
por ricibi bishita di condolencia na cas. 


Disculpa si den nos tristesa nos a lubida algun 
famia of conocir. 


Laga tur loke ta sperami ta bunita. 
Laga tur locual cu mi encontra na caminda ta bunita. 
Laga tur locual cu mi laga atras keda bunita. 
Laga esakinan termina den tur buniteza. 


Cu profundo tristeza den nos curason, pero agradecido 
na Señor pa tur locual el a haci y significa pa nos, nos ta 
anuncia cu a bay sosega den brasa di Señor 


Rigoberto Patrick Henriquez 
* 13-01-1973 - † 26-03-2024 
Cariñosamente yama “Rigo”, “Rigoletto”, “Peps”, “Juni” 


Na nomber di su: 
Tata y mama: † Rigoberto “Ro” Henriquez 
Patricia Henriquez-de Cuba 


Rumannan: Derrick Henriquez, esposa y yiunan 
Jonathan Henriquez y esposa 


Sobrino(a)nan stima: Anna-Patricia Henriquez su prinses 
Jhondrick Henriquez su prins 


Omonan y tantanan: 
Alberto “Boei” y † Mary de Cuba-Henriquez y yiu 
† Juancito y Annie Thijzen-Henriquez y yiunan 
† Francisco y Maria y Schwengle-Henriquez y yiunan 
† Genaro “Nai” Henriquez 
Helena y David Odor--de Cuba y yiunan 
Felipe “Buchi’ de Cuba y Filomena Wouters y yiunan 
† Lilly de Cuba 
Grace de Cuba 
† Pedro “Shon Pe” de Cuba 
Editha de Cuba y yiunan 
† Robert “Roy” de Cuba y yiunan 
Stanley de Cuba y yiunan 
† Dennis de Cuba y yiunan 
Eileen de Cuba y Shonme Pedro y yiunan 
Danella de Cuba y yiunan 
Darline de Cuba 


Cuñanan: Blanca Henriquez-Giron Blanco 
Rubi Henriquez-Giron Blanco 
Padrinonan y madrina: 
David Odor y † Ramona Winklaar 
Felipe “Buchi” de Cuba 


Iha(nan): Aaron de Lange 
Anna-Patricia Henriquez 


Su primo ruman: David Odor Jr y famia 


Primo(a)nan, amigo(a)nan, ex compañero nan di Leo 
Club, ex miembro di team Leo’s Racing y Don Chato, 
ex colega nan di Do it Center, Wendys, Pricesmart, 
Maggy’s, Insel Air, Air Aruba y demas famia nan na 
Hulanda y Merca: Henriquez, de Cuba, Thijzen, van der 
Linden, de Lange, Schwengle, Noguera, van de Linde, 
Thijsen, Odor, Pedro, Winterdal, Tromp, Werleman, Croes, 
Bislick, Kock, Paskel, Lampe, Rasmijn, Martinus, Wouters, 
Loopstok, Ras, Koolman, Giron Blanco, Jacobs, Ponson, 
Wever, Boekhoudt, Wernet, Leo, Jansen, Smith, Maduro, 
Angela, Burleson, Buritica, Dirks, Goncalves, Correia de 
Andrade. 


Su bon amigo di infancia: Raymond Wever 


Su bon amigo nan di cas: Aldrin Wever, Wlandi Jacobs, 
Angelo Koolman, Luis Koolman, Armando Boekhoudt, 
Gilbert “Chato” Wernet, Henny Leo, Giovanni Leo 


Su bon amigo nan di Corsou: Lilian, Dalila, Franklin 
Jansen y famia 


Nos ta pidi nos mas sincero disculpa si den nos tristeza 
nos por a lubida nomber di algun famia, amigo of 
conocir. 


Ta invita pa acto di condolencia cu lo tuma lugar 
diamars 2 april 2024 na Aurora Funeral Home di 7or pa 
9or di anochi. 


Acto di despedida lo tuma lugar diaranson 3 april 2024 
di 2or pa 4or di atardi na Pray Funeral Home. Despues lo 
sali pa santana catolico San Hose na Savaneta. 


Alavez ta pidi pa bin bisti na color alegre, door cu nos 
defunto stima semper tabata un persona alegre. 


Nos ta participa cu lamentablemente despues di 
entiero di nos defunto stima nos no ta tuma bishita di 
condolencia na cas. 


E amor nunca lo disparse 
mi ta simplemente na e otro banda, ey lo mi sigi 
biba den brasa di mi Dios tata. 


Nos ta anuncia fayecimento di: 


Lisana Marcolina Wever 
Cariñosamente yama “Pepe Lisana, Dudu” 
*27-07-1937 - †23-03-2024 


Na nomber di su: 
Yiunan: 
Reynold y Marybel 
Nelly y Jaime 
Rosana y Emilio 
Pier y Dagmar 
Lexie y Nirvana 


Nieto/nietanan: 
Kerby y Sam 
Jaime Jose y Liseth 
Lismar Briesen 
Emilio y Claudia 
Lissey y Shaquille 
Danny 
Pier Angelina 
Xaviee y Qiandra 


Bisanieto/bisanietanan: 
Lianney, Habillianne, Xeyly, Habib, Miranda y 
Xaviandra 


Cuña: Saritha Wever Maldonado 


Subrino/subrinanan: 
Michaelle y Ronald, Amira, Henry y Raquel, 
Tico y Vivian, Jeffrey, 
Lloyd y Froukje, Peter y Liesje, Miangela, 
Danilo, Luisa, Lupe, Orangel, Anita, y Yuli. 


Primonan y famianan na Venezuela. 


Un danki special na Geraldine, Shakira y 
henter e team di Cas Amada 60+. 


Demas famia: 
Wever, Solognier, Fernandez, Bonini, Martinez, 
Wijckelsma, Ramkissoon, Briesen, Falconi, de 
Goeij, Ras, Chirinos, Grovell, Hidalgo, Kock, 
Croes, Westerburger, Irausquin, Silva, Weffer, 
Laclé, Querales, Urribarri, Solagnier. 


Ta invita tur famia, amigo(a)nan, bisiñanan, 
amistadnan y conocirnan pa asisti na acto di 
condolencia y entiero cual lo tuma lugar na 
Aurora Funeral Home diamars 2 di april 2024 
di 1:30 pa 4’or di atardi. 


Despues lo sali pa Santana Central Sabana 
Basora. 


Despensa nos si den nos tristesa nos por a 
lubida un of otro persona. 


Ta duel nos, pero despues di entiero nos no 
por ricibi bishita di condolencia na cas. 


Nos ta pidi porfabor si por pone celular na 
silencio y no saca potret. 


Diamars, 2 April 2024 
AWEMainta 
OBITUARIO 
33 


“Mi ta halsa mi bista na serunan: 
di unda mi yudansa ta bin di Señor 
ku a traha shelo y tera” 
Salmo 121-2 


A bay sosega den nomber di Señor: 


Karel Croes 
Cariñosamente yama: Calito 
*02-05-1942 - †25-03-2024 


Na nomber di su: 
Mayornan: 
†Maximina (Chimina) Croes-Henriquez 
†Sireno Croes 


Rumannan: 
†Bibiana (Nana) Rasmijn-Croes 
†Augustin (Buchi) Croes y Irena Reynoso 
Dominico (Nico) Croes y Anna Croes-Werleman na 
Hulanda 
†Eddy Croes 
Isenia Ras-Croes 
Felecita Croes 


Sobrino(a)nan: 
Luisa Rasmijn y famia 
Cecilia Rasmijn y famia na Hulanda 
Juan Rasmijn y famia 
Ricardo Rasmijn y famia 
Mario Rasmijn y famia na Hulanda 
Lucia Hoek-Rasmijn y famia 
Angelique Croes y famia na Hulanda 
Minco Croes y famia na Hulanda 
Tamara de Cuba-Loefstok y famia 
Bryan Loefstok y famia na Colombia 


Ihanan, primo y primanan, sobre sobrino(a)nan, 
conocirnan, personal y compañeronan di Cas di 
Machi y demas famianan. 


Ta invita pa asisti na e acto di entiero cu lo tuma 
lugar diamars 2 di April 2024 na Misa Inmaculada 
Concepcion na Sta Cruz di 9:00 -11:00 or di mainta. 
Despues lo sigi pa Santana Catolico na Sta Cruz. 


Disculpa nos si den nos tristesa nos por a lubida 
algun famia of conocir 


Nos ta lamenta cu nos no ta ricibi bishita di 
condolencia na cas. 


INSTITUTO Hulandes pa Siguridad Publico (Nederlandse Instituut voor Publieke 
Veiligheid (NIPV) a transferi tres pomp mobil di emergencia y nan baki cu slang 
perteneciente, na Brandweer di Marina. Dentro di poco tempo nan lo bay pa Corsou 
y Aruba. E sistema di containernan HCP aki ta intencioná pa kazernenan di Marina 
riba e islanan. Pero Brandweer local tambe por haci uzo di nan na momento di 
inundacion. Brandweer di Marina y NIPV awe a firma e acuerdo di transferencia. 


E pompnan mobil di emergencia por keda uza den un situacion di emergencia 
(eminente), durante e temporada di horcan, por ehempel na momento di un inun- 
dacion. E pompnan ta adecua pa pomp saca gran cantidad di awa. 


“Riba islanan di Caribe nan no tin e sistemanan aki”, Comandante en Hefe Adhunto 
di Cuerpo di Brandweer di Marina, Twan Langenhuizen, ta bisa. “Esey tambe t’e 
motibo cu instructornan di nos tambe ta bay cu nan. Nan lo bay instrui Brandweer 
local di ki forma nan mester opera e pompnan. Pa medio di e colaboracion aki nos 
lo tin eynan tanto medionan como personanan cu por uza e sistemanan.” 


Na Hulanda tambe Brandweer di Marina ta traha estrechadamente cu Brandweer 
Civil. Por ehempel durante coordinacion di calamidadnan y candelanan den e parti 
ariba di Noord-Holland. 


Pantaya contra zeta y scuma contra candela 
Segun Langenhuizen e pompnan ta un parti di un pakete mas grandi di recur- 
sonan cu ta bay islanan di Caribe Hulandes. Pensa riba pantayanan contra zeta 
y scuma contra candela. Pa medio di cooperacion cu e cuerponan di brandweer 
riba e islanan, nos por proteha e kazernenan miho sin cu mester manda personal 
eynan.” 


Instituto di Conocemento 
NIPV ta e Instituto di conocemento pa gestion di crisis y servicio di brandweer. E 
organisacion ta fortalece regionnan di siguridad, Reino y otro socionan di crisis cu 
investigacion, educacion, informacion y apoyo. 


Defensa ta suministra pompnan 
mobil di emergencia na kazernenan 
di Marina na Corsou y Aruba 


